Μπράιαν Άνταμς στο Έθνος: Η συνεργασία με την Τζένιφερ Λόπεζ ήταν ονειρεμένη | Έθνος\nΜΟΥΣΙΚΗ 04.11.2019 17:28\nΤελευταία Ενημέρωση 04.11.2019 17:34\nΟ διάσημος ερμηνευτής, με αφορμή την μεγάλη συναυλία του στην Αθήνα μιλά στο «Έθνος της Κυριακής» για την πολύχρονη καριέρα του και τις πρόσφατες συνεργασίες του με την Τζένιφερ Λόπεζ και τον Εντ Σίραν\nΕξαιρετικές μελωδίες, υπέροχες ερμηνείες, τραγούδια που μιλούν κατευθείαν στην καρδιά… Όλα τα παραπάνω αποτελούν καλλιτεχνικά επιτεύγματα του Μπράϊαν Άνταμς, του Καναδού σούπερ σταρ που κατάφερε να κατακτήσει ολόκληρο τον κόσμο μέσα σε πολύ σύντομο χρονικό διάστημα.\nΣήμερα, σχεδόν 40 χρόνια μετά το μουσικό ξεκίνημά του και έχοντας στο ενεργητικό του πολυάριθμα βραβεία και διαχρονικές επιτυχίες – ποιος δεν έχει σιγοτραγουδήσει τα κομμάτια «Everything I do I do it For You», «All For Love», «Have You Really Ever Loved a Woman» - παραμένει καλλιτεχνικά ακμαίος και γεμάτος διάθεση για νέες περιπέτειες. Αυτό τουλάχιστον απέδειξε με το νέο, 14ο προσωπικό του άλμπουμ με τίτλο «Shine a Light» στο οποίο μάλιστα συμμετέχουν δύο πολύ μεγάλα ονόματα της παγκόσμιας μουσικής σκηνής, ο Εντ Σίραν και η Τζένιφερ Λόπεζ.\nΜε αφορμή την κυκλοφορία της νέας αυτής δισκογραφικής δουλειάς του ο διάσημος τραγουδοποιός, που έχει πουλήσει περισσότερα από 75 εκατομμύρια παγκοσμίως, πραγματοποιεί μια μεγάλη περιοδεία ανάμεσα στους σταθμούς της οποία συμπεριλαμβάνεται και η Ελλάδα. Στις 18 Νοεμβρίου θα βρίσκεται στην Αθήνα προκειμένου να δώσει μια μεγάλη συναυλία στο Κλειστό Γήπεδο Μπάσκετ «Νίκος Γκάλης» του ΟΑΚΑ για να συστήσει στο ελληνικό κοινό τα καινούργια του τραγούδια αλλά και να το ταξιδέψει σε ξεχωριστές μουσικές στιγμές από το παρελθόν.\nΟ Μπράιαν Άνταμς επέστρεψε στη δισκογραφία με το άλμπουμ «Shine a Light»το οποίο σημειώνει μεγάλη εμπρορική επιτυχία\nΓια το παρελθόν, το παρόν, τις εμπειρίες που έχει αποκομίσει από την μακρόχρονη μουσική περιπέτειά του, τις προτεραιότητες αλλά και την ανθρωπιστική του δράση μιλά στο «Έθνος της Κυριακής».\nΑλήθεια, πως είναι η ζωή ενός καλλιτέχνη όταν βρίσκεται σε διαρκή ταξίδια; Κάθε νέα περιοδεία αποτελεί περισσότερο μια νέα ενδιαφέρουσα εμπειρία ή μία ιδιαίτερα κουραστική περίοδο;\nΝιώθω πολύ τυχερός που έχω την δυνατότητα να ταξιδεύω όλα αυτά τα χρόνια. Το να επισκέπτομαι διαφορετικές χώρες του κόσμου, να γνωρίζω διαφορετικούς πολιτισμούς και να συναντώ τους θαυμαστές μου δεν σταμάτησε ποτέ να αποτελεί για μένα μια εξαιρετική εμπειρία.\nΓια την Ελλάδα, όπου θα παίξετε σε λίγες ημέρες, ποια είναι η εικόνα που έχετε; Ποιες είναι οι πρώτες σκέψεις που κάνετε όταν ακούτε τη λέξη Ελλάδα;\nΣκέφτομαι το φαγητό και την διασκέδαση. Η Ελλάδα, εξάλλου, είναι πασίγνωστη σε ολόκληρο τον κόσμο γι’ αυτά τα δύο. Είμαι πολύ ενθουσιασμένος που θα έρθω. Θαυμάζω τον ελληνικό πολιτισμό και αγαπώ τους Έλληνες.\nΤί θα παρουσιάσετε λοιπόν στους Έλληνες θαυμαστές σας;\nΚεντρικός άξονας του προγράμματος που θα παρουσιάσω θα είναι τα τραγούδια της καινούργιας δισκογραφικής δουλειάς μου που κυκλοφόρησε την άνοιξη. Είμαι πολύ ενθουσιασμένος με αυτή τη δουλειά. Ένα από τα καινούργια τραγούδια μάλιστα το έχω αφιερώσει στους γονείς μου και αυτό είναι ιδιαίτερα σημαντικό για μένα.\nΗ συνεργασία με τον Εντ Σίραν και την Τζένιφερ Λόπεζ, που συμμετέχουν στο άλμπουμ, πώς ήταν;\nΉταν πραγματικά εξαιρετική. Ο Εντ Σίραν με βοήθησε να ολοκληρώσω το βασικό κομμάτι του άλμπουμ, το «Shine o Light». Επικοινωνούσαμε μέσω ηλεκτρονικού ταχυδρομείου και η βοήθειά του ήταν πραγματικά πολύτιμη για μένα. Χάρηκα πολύ που ήταν τόσο ανοιχτός στο να γράψουμε μαζί ένα τραγούδι. Η Τζένιφερ Λόπεζ ήταν ένα όνειρο…Εξαιρετικά ταλαντούχα και πολύ δυναμική γυναικά. Είμαι πραγματικά ευγνώμων για την συνεργασία που είχα και με τους δύο. Πιστεύω ότι η συμβολή τους στη δημιουργία αυτού του υπέροχου άλμπουμ ήταν μεγάλη.\nΜετά από μια καριέρα που μετρά τέσσερις δεκαετίες, μεγάλες επιτυχίες και σημαντικές διακρίσεις ο Μπράιαν Άνταμς νιώθει ικανοποιημένος, αισθάνεται καλλιτεχνικά πλήρης;\nΑυτό που μού δίνει την μεγαλύτερη ικανοποίηση είναι το ότι έχω την δυνατότητα να προσφέρω χαρά και διασκέδαση σε τόσους ανθρώπους σε ολόκληρο τον κόσμο. Είναι πραγματικά συναρπαστικό να περνούν τα χρόνια, και παρά τις τεράστιες αλλαγές που έχουν συμβεί στην μουσική βιομηχανία, να μπορώ να έχω ακόμη μια θέση σε αυτήν και να έχω την ικανότητα να εκφράζομαι μέσα από την μουσική.\nΥπάρχει κάποιος στόχος, κάποια φιλοδοξία που δεν καταφέρατε να πραγματοποιήσετε σε όλο αυτό το μεγάλο χρονικό διάστημα;\nΔεν μού αρέσει να σκέφτομαι τί δεν έχω καταφέρει. Δεν νομίζω ότι είναι σημαντικό κάτι τέτοιο. Για μένα το σημαντικό είναι να νιώθω ευγνώμων για κάθε μέρα αυτής της υπέροχης ζωής που ζω.\nO Εντ Σίραν συνεργάστηκε με τον Μπράιαν Άντμας στη σύνθεση των καινούργιων του τραγουδιών\nΕίστε, νομίζω, ο κατάλληλος άνθρωπος για να μάς πείτε πόσο δύσκολο είναι για έναν καλλιτέχνη να διατηρήσει αμείωτο το ενδιαφέρον του κοινού στο πέρασμα του χρόνου.\nΠιστεύω πως όταν ένας καλλιτέχνης έχει κάτι να πει και είναι παθιασμένος με την τέχνη του, δεν είναι δύσκολο να διατηρήσει τη σχέση του με την μουσική βιομηχανία. Απαιτεί βεβαίως πολύ σκληρή και εντατική δουλειά την οποία όμως εγώ, προσωπικά, απολαμβάνω.\nΜετά την πρώτη μεγάλη επιτυχία σας και τις έντονες αντιδράσεις θαυμαστού του κόσμου νιώσατε καθόλου φόβο; Αισθανθήκατε πως στο επόμενο καλλιτεχνικό βήμα σας θα πρέπει να ξεπεράσετε τον εαυτό σας προκειμένου να ανταπεξέλθετε στις υψηλές προσδοκίες;\nΌχι, δεν φοβήθηκα καθόλου. Ένιωθα ενθουσιασμένος που ο κόσμος περνούσε καλά με την μουσική μου. Είχα μία αγωνία σχετικά με το τί μού επιφυλάσσει το μέλλον παρόλα αυτά δεν περίμενα, σε καμία περίπτωση, η καριέρα μου να εξελιχθεί τόσο καλά. Κυρίως όμως νιώθω τεράστια ευγνωμοσύνη για όλες αυτές τις συναρπαστικές εμπειρίες που είχα την ευκαιρία να βιώσω.\nΟι προτεραιότητές σας πόσο έχουν αλλάξει με το πέρασμα του χρόνου;\nΓια κάθε άνθρωπο που θέλει να εξελίσσεται αλλάζουν οι προτεραιότητες. Εγώ, για παράδειγμα, είμαι πατέρας πλέον οπότε μία από τις βασικές προτεραιότητές μου είναι η οικογένειά μου.\nΠαράλληλα με την καλλιτεχνική σας δραστηριότητα έχετε αναπτύξει και έντονη κοινωνική και ανθρωπιστική δράση. Έχετε δημιουργήσει μάλιστα και ένα Ίδρυμα με το όνομά σας για Παιδιά και Νέους. Πόσο σημαντική είναι για σάς η συμμετοχή σας σε δράσεις αλληλεγγύης;\nΌλη αυτή η δράση μέσα από το Ίδρυμα Μπράιαν Άνταμς αποτέλεσε για μένα έναν σπουδαίο τρόπο να ξεκινήσω κάτι νέο και να προσφέρω στην κοινωνία, να επιστρέψω, μ’ έναν τρόπο την αγάπη που έχω εισπράξει από τον κόσμο όλα αυτά τα χρόνια. Αποτελεί βαθιά πεποίθησή μου πως η εκπαίδευση μπορεί πραγματικά να αλλάξει τον κόσμο. Γι’ αυτό και το Ίδρυμα απευθύνεται σε παιδιά των ευάλωτων εκείνων κοινωνικών ομάδων που δεν έχουν πρόσβαση στην εκπαίδευση. Γιατί η εκπαίδευση είναι το καλύτερο και πιο ουσιαστικό δώρο που μπορείς να προσφέρεις σε ένα παιδί.


Αμερικανοί επιστήμονες έχουν προειδοποιήσει για τη μετεωρολογική βόμβα που «ακούει» στο όνομα Ελ Νίνιο, με το πιο βαρύ χειμώνα όλων των εποχών να είναι… προ των πυλών. Ποιες περιοχές της Ελλάδας όμως θα υποφέρουν;\n9 thoughts on “Ελ Νίνιο: Αυτές είναι οι περιοχές στην Ελλάδα που θα «χτυπηθούν» από το ακραίο φαινόμενο”\n@@ με την ρίγανη.. Εδώ και πολλά πολλά μα πάρα πολλά χρόνια το Ελ Νίνιο δεν χτυπά Ευρώπη.. δεν χτύπησε ποτέ Ευρώπη.. μόνο δυτικά των ΗΠΑ. 😛 Το σύστημα ΝΟΑ (καμία σχέση με Ελ Νινιο) ίσως υποθετικά στην πιο τρελή φαντασία μπορεί κάτι να κάνει…\n10 Νοεμβρίου 2015 at 18:47\nΠοιο ΕΛ ΝΙΝΙΟ?????\nΚατι αλλο ερχεται, δεν ειναι φυσιολογικος αυτος ο καιρος.\nΚατι αλλο ετοιμαζουν.\n10 Νοεμβρίου 2015 at 18:53\nΝα δουν από τη έχουν να «χτυπηθούν» οι αμερικανικοί επιστήμονες και η Αμερική τους…….και να αφήσουν την ΕΛΛΑΣ ήσυχη!\n10 Νοεμβρίου 2015 at 19:06\nΤο συγκεκριμενο site καιρου είναι ενα τεράστιο ιντερνετικο HOAX που διασπειρει συνεχως ψευδεις κακοκαιριες. Συνεχιστε να παρακολουθειτε τις προβλεψεις του και θα δειτε τι εννοώ\n10 Νοεμβρίου 2015 at 19:11\nΟι κάτοικοι των ορεινών περιοχών λένε ότι αν τα έλατα το καλοκαίρι έχουν πολλά κουκουνάρια τότε θα έχουμε βαρύ χειμώνα. Και το φετινό καλοκαίρι τα έλατα ήταν κατάφορτα.\n10 Νοεμβρίου 2015 at 19:59\nπαντα εχετε κατι κακο. κανει καλοκαιρια =αφυσικο για την κάθε εποχη κανει τον χειμονα -5= πολικο ψυχος\nη τρομολαγνεια καλα κρατει.\nκαι για περυσι ετσι λεγατε οι ειδησιογραφοι.\nκαι εγω τραγουδουσα\nτον χειμονα ετουτο αμα τον πηδήσαμε\nβρε αλλα δεκα χρονια αιτε καθαρισααμε.\n10 Νοεμβρίου 2015 at 20:33\nΠΕΡΙΜΕΝΕ ΠΡΩΤΑ ΝΑ ΠΕΡΑΣΟΥΝ ΚΑΤΙ ΕΚΑΤΟΜΜΥΡΙΑ ΛΑΘΡΟ ΚΑΙ ΜΕΤΑ ΘΑ ΧΑΛΑΣΕΙ Ο ΚΑΙΡΟΣ ΚΑΙ ΕΦΟΣΩΝ ΕΧΕΙ ΑΝΟΙΞΕΙ Η ΤΠΥΠΑ ΣΤΟ ΤΡΙΕΘΝΕΣ\n10 Νοεμβρίου 2015 at 21:45\nΟι χειριστές του HAARP μας έχουν συνηθίσει στην πάγια τακτική τους ν’ αποκολλούν μεγάλα τμήματα ενός τεχνητού υπερτυφώνα για να συνετίσουν την ανυπότακτη χαπατομάζα που κοιμάται τον ύπνο του δικαίου από το λήθαργο των ΝΑΤΟϊκών chemtrails.\nΤο έχουμε δει πολλές φορές αυτό το τρισάθλιο έργο με τους Haiyan, Nemo και Gonzalo.\nΈρχονται τώρα οι αθεόφοβοι να μας στείλουν τη Patricia κατακούτελα σε μια απελπισμένη προσπάθεια να επιβάλλουν ετσιθελίστικα τις αρρωστημένες οικονομικογεωπολιτικές τους επιλογές.\n11 Νοεμβρίου 2015 at 05:52\nΆν δεν αφήσουν ήσυχη την Ελλάδα πολλά θα πάθουν.\n11 Νοεμβρίου 2015 at 07:51


Shamanic Healing - Pantelis Efthimiou\nΗ Σαμάνικη θεραπευτική πρακτική βασίζετε στην επίλυση των θεμάτων που αντιμετωπίζουμε στη ζωή μας, από το επιπέδο της ψυχής, της ενέργειας και του πνεύματος. Μας δίνονται πολλά εργαλεία μέσα από τα οποία μπορούμε να εργαστούμε. Μερικά από αυτά είναι :\nΜυθική Χαρτογράφηση«Η ιστορία είναι η δομή της ζωής μας. Κάθε ζωή αρχίζει και τελειώνει με μια ιστορία, στο σύνολό της η Ζωή είναι μια ιστορία.\nΑν κάνουμε μια θεραπευτική στροφή, αλλά δεν αλλάξουν οι αντιλήψεις μας για τον εαυτό μας στο μέρος του μυθικού, ώστε να προχωρήσει η αλλαγή αυτή προς τα κάτω, στο συναισθηματικό και στην συνέχεια στο φυσικό πεδίο, τότε θα συνεχίσουμε να κάνουμε τις ίδιες επιλογές.\nΜια συνεδρία μαζί μου …\nStone Therapy – Θεραπεία με Πέτρες\nΗ θεραπεία με πέτρες είναι μια πολύ δυνατή τεχνική κατά την οποία καθαρίζουμε την μέχρι τώρα πορεία μας και ιστορία, και μπαίνουμε στην διαδικασία να ανοίξουμε τον δρόμο για το μέλλον μας. Οι πέτρες είναι αρχαίες πηγές δύναμης και γνώσης. Έτσι μπορούμε να μεταμορφώσουμε το τώρα μας, να καθαρίσουμε το παρελθόν μας και να προχωρήσουμε στο μέλλον μας. Αυτή η τεχνική μας βοηθάει να βγούμε από τους ρόλους του θύματος, του θύτη και του σωτήρα εφόσον έχουμε λάβει τα δώρα και τις ευλογίες.\nThe Munay - ki Rites\nΤα 9 θεμελιώδη τελετουργικά μεταμορφώνουν το φωτεινό μας σώμα και το πεδίο της ψυχής μας. Είναι οι 9 αρχετυπικοί σπόροι που τοποθετούνται στα ενεργειακά κέντρα, στο φωτεινό σώμα, στην αύρα και στο πεδίο της ψυχής.


Ώρα νίκης στην Τούμπα | SDNA\nΟ ΠΑΟΚ υποδέχεται στην Τούμπα την Κράσνονταρ (22:05) ψάχνοντας μόνο τη νίκη για να μπει δυναμικά στη διεκδίκηση της πρόκρισης στην επόμενη φάση του Europa League.\nΜπορεί μέχρι στιγμής να έχουν παιχτεί μόλις δύο αγωνιστικές των ομίλων, ωστόσο στον ΠΑΟΚ μετά τις ισοπαλίες με Καμπάλα και Ντόρτμουντ, η νίκη στο αποψινό εντός έδρας ματς με την Κράσνονταρ φαντάζει μονόδρομος.\nΘεωρητικά ΠΑΟΚ και Κράσνονταρ θα μονομαχήσουν για τη δεύτερη θέση του ομίλου και μία νίκη σήμερα στην Τούμπα θα δώσει στον «Δικέφαλο» το πάνω χέρι για την πρόκριση, ενόψει και του αγώνα στη Ρωσία την επόμενη αγωνιστική.\nΣτη χθεσινή προπόνηση του ΠΑΟΚ το «παρών» έδωσε και ο Ιβάν Σαββίδης, σε μία προσπάθεια να συσπειρώσει το κλίμα μετά και τα ανεπιτυχή αποτελέσματα στη Super League που άφησαν τον ΠΑΟΚ μακριά από την κορυφή.\nΣτα αγωνιστικά του σημερινού ματς, ο Ιγκόρ Τούντορ δεν θα έχει στη διάθεσή του, τους Κίτσιου, Κωνσταντινίδη και Τσίμιροτ. Ο Κροάτης τεχνικός θα παρατάξει τον ΠΑΟΚ με ένα 3-5-2, επαναφέροντας τον Γλύκο κάτω από τα δοκάρια, μετά τις γκέλες του Όλσεν. Στην άμυνα θα βρίσκονται οι Βίτορ, Κόστα και Μαλεζάς, μπροστά τους οι Κάτσε, Σάμπο και Ροντρίγκες, στα αριστερά ο Πέλκας, στα δεξιά ο Σκόνδρας και στη γραμμή κρούσης οι Αθανασιάδης και Ζάιρο, με τον Μπερμπάτοφ να μένει στον πάγκο.\nΑπό τη μεριά της ρωσικής ομάδας, ο τεχνικός της Κράσνονταρ, Όλεγκ Κονόνοφ θα παρατάξει ένα επιθετικό 4-1-2-3 με τους Ντίκαν, Πετρόφ, Στράντμπεργκ, Γκράνκβιστ, Γέντρετσικ, Γκαζίνσκι, Καμπορέ, Αχμέτοφ, Σμολόφ, Μπιστρόφ και Ζοαοζίνιο.


ΜΟΡΦΩΜΕΝΗ – Passe Partout Reading\nΑναρτήθηκε από τον/την ΒΑΣΩ ΜΠΕΡΗ στις 6 Μαρτίου 2020 7 Μαρτίου 2020\nΓεννημένη στα βουνά του Αϊντάχο, η συγγραφέας Τάρα Γουεστόβερ (Tara Westover), σε μια οικογένεια φανατικών Μορμόνων, με παρανοϊκές, εξτρεμιστικές απόψεις – ενδεχομένως επιδεινούμενες από τη διπολική διαταραχή του πατέρα της οικογένειας-, προετοιμαζόταν για το τέλος του κόσμου με το να αποθηκεύει βάζα με κομπόστα ροδάκινο και να φτιάχνει αλοιφές με βότανα με τη μητέρα της. Αυτά τα έκανε όταν δεν δούλευε στην μάντρα σιδερικών με τον πατέρα και τα αδέλφια της. Η Τάρα ήταν 17 χρονών την πρώτη φορά που μπήκε σε μια σχολική αίθουσα.\nΤο βιβλίο ‘Μορφωμένη’ είναι το χρονικό της απομόνωσης και της παράνοιας που γνώρισε η Τάρα στο οικογενειακό της περιβάλλον και η διαδρομή της προς την γνώση. Όχι μόνο τη γνώση της επιστήμης και των μαθηματικών ή της λογοτεχνίας, αλλά της γνώσης των προκλήσεων της ζωής, των εμπειριών, των ανθρώπων που συνάντησε σ’ αυτή τη διαδρομή και το πώς έμαθε να είναι μέρος αυτού του κόσμου. Η ίδια και τα αδέλφια της δεν πήγαν ποτέ στο σχολείο και οι ελάχιστες γνώσεις που απέκτησαν προήλθαν από τους ίδιους τους γονείς ή από βιβλία που έτυχε να βρεθούν κοντά τους, γεγονός που καθιστά τις επιτυχημένες ακαδημαϊκές επιτυχίες της στο Μπράιαμ Γιανγκ και στο Τρίνιτι Κόλετζ του Κέμπριτζ, ιδιαίτερα αξιοθαύμαστες.\nΑπό τις πρώτες σελίδες ο αναγνώστης βυθίζεται στον κόσμο της οικογένειας Γουεστόβερ. Και είναι πράγματι ένας πολύ ιδιαίτερος κόσμος – ένας κόσμος που δημιουργήθηκε από τον πατέρα της Τάρα. Όλη η ζωή του Τζιν Γουεστόβερ περιστρέφεται γύρω από τα βουνά του Αϊντάχο. Γι’ αυτόν ο υπόλοιπος κόσμος είναι ένα μέρος εχθρικό γεμάτο από ανθρώπους που θέλουν να του στερήσουν την ελευθερία του. Αυτή η βαθιά του δυσπιστία τον περιορίζει σ’ αυτή τη ζώνη ασφαλείας που έχει ορίσει, στο καταφύγιό του, όπου αισθάνεται προστατευμένος από τις πολυάριθμες απειλές που βρίσκονται πέρα από το βουνό. Ο αυταρχικός χαρακτήρας του καθώς και ο θρησκευτικός του φανατισμός εμποδίζουν και τα υπόλοιπα μέλη της οικογένειας να ενταχθούν στην κοινωνία. Τα παιδιά δεν πηγαίνουν στο σχολείο, δεν είναι γραμμένα σε κανένα επίσημο μητρώο, δεν έχουν καν πιστοποιητικά γέννησης. Γι’ αυτά όλος ο κόσμος είναι η μάντρα με τα παλιοσίδερα του πατέρα τους, η κουζίνα με τα βότανα της μητέρας τους και το βουνό με την Ινδιάνα πριγκίπισσα μπροστά τους. Όταν μεγαλώνουν και αποτολμούν να απομακρυνθούν, μόνον τότε συνειδητοποιούν ότι εκεί έξω υπάρχει ένας άλλος κόσμος που παρότι είναι άγνωστος εντούτοις δεν είναι όσο εχθρικός πίστευαν.\nΗ Τάρα Γουεστόβερ με τον Μπιλ Γκαίητς\nΗ μητέρα της οικογένειας, η Φέι, είναι μια δύσκολη γυναίκα με έναν, φαινομενικά, υποταγμένο χαρακτήρα, η οποία παρότι μεγάλωσε σε μια οικογένεια πιο κοινωνική και πιο φυσιολογική, εντούτοις δείχνει να έχει αποδεχθεί πλήρως τις θεωρίες του συζύγου της και ελάχιστη παρηγοριά και στήριξη μπορεί να προσφέρει στα παιδιά της. Σε όλη τη διάρκεια του γάμου της η Φέι υπόκειται σε συναισθηματική και σωματική βία, ενώ αντιμετωπίζει τους σοβαρούς τραυματισμούς των μελών της οικογένειας χρησιμοποιώντας βότανα και κάνοντας στράκες με τα δάκτυλα! Επιτρέπει λοιπόν στον Τζιν να ελέγχει τη ζωή της και τη ζωή των παιδιών τους, αδιαφορώντας για τα όνειρα και τις δυνατότητές τους αλλά και για τη σωματική βία που υφίστανται οι κόρες της από τον αδελφό τους Σον.\nΗ ζωή των μελών της οικογένειας περιγράφεται γεμάτη από σοβαρούς τραυματισμούς από τους οποίους προσπαθούν να αναρρώσουν κάθε φορά χρησιμοποιώντας πρακτικά γιατροσόφια και ποτέ ζητώντας τη βοήθεια της ιατρικής. Για τους γονείς της οικογένειας, η κυβέρνηση, τα σχολεία, οι γιατροί και τα νοσοκομεία είναι απειλή και αποφεύγονται με κάθε τρόπο.\nΗ Γουεστόβερ έχει ένα ήρεμο στυλ γραφής που μετατρέπει τις εμπειρίες που περιγράφει σε μια καταπληκτική εμπειρία ανάγνωσης. Το βιβλίο της είναι μια μεθυστική ιστορία λύτρωσης, θεραπείας και εκπαίδευσης κάτω από σχεδόν αδιανόητες αντιξοότητες.\nΕνώ η θρησκεία και ο φανατισμός εμφανίζονται σταθερά σε όλο το βιβλίο, εντούτοις η συγγραφέας καθιστά σαφές ότι “Η ιστορία αυτή δεν αναφέρεται στο μορμονισμό. Ούτε σε θρησκευτικές πεποιθήσεις άλλης μορφής. Σ’ αυτήν ενυπάρχουν πολλές κατηγορίες ανθρώπων, κάποιοι πιστοί, κάποιοι όχι· κάποιοι ευγενικοί, κάποιοι όχι. Η συγγραφέας αμφισβητεί πως υπάρχει κάποια σύνδεση, θετική ή αρνητική, ανάμεσα στα δύο.”\nΗ σχέση της Τάρα με τα αδέλφια της είναι κι αυτή ιδιαίτερη. Παρά το στενό δεσμό που φαίνεται αρχικά να έχει με τον αδελφό της Σον, εκείνος αρχίζει να της συμπεριφέρεται αυταρχικά, ασκώντας ψυχολογική και σωματική βία. Μια από τις πιο δυνατές στιγμές του βιβλίου είναι όταν μετά από ένα καυγά για ασήμαντο λόγο, ο Σον της βουτάει το κεφάλι μέσα στην τουαλέτα και της στρίβει τον καρπό μέχρι να ζητήσει συγγνώμη.\n«Άφησε τον καρπό μου κι έπεσα στο πάτωμα. Άκουγα τα βήματά του να διασχίζουν το διάδρομο. Σηκώθηκα και κλείδωσα αθόρυβα την πόρτα του μπάνιου, έπειτα κοίταξα στον καθρέφτη το κορίτσι που κρατούσε τον καρπό του. Το βλέμμα της ήταν γυάλινο και σταγόνες κυλούσαν στα μάγουλά της. Τη μισούσα που ήταν αδύναμη, που είχε μια καρδιά που ράγιζε. Ήταν ασυγχώρητο που εκείνος μπορούσε να τη βλάψει, που μπορούσε οποιοσδήποτε να τη βλάψει μ’ αυτό τον τρόπο.\nΚλαίω μόνο επειδή πονάω, είπα μέσα μου. Επειδή πονάει ο καρπός μου. Όχι από κάτι άλλο.\nΑυτή η στιγμή θα καθόριζε την ανάμνηση που έχω από κείνη τη βραδιά, κι από πολλές παρόμοιες βραδιές, για μια δεκαετία. Σ’ αυτήν έβλεπα πως ήμουν άθραυστη, όσο τρυφερή μπορεί να ‘ναι μια πέτρα. Στην αρχή ίσα που το πίστευα, ώσπου μια μέρα έγινε πραγματικότητα. Τότε ήμουν σε θέση να πω, χωρίς να είναι ψέματα, ότι δεν μ’ επηρέαζε, ότι αυτός δεν μ’ επηρέαζε, επειδή δεν μ’ επηρέαζε τίποτα. Δεν καταλάβαινα πόσο νοσηρά δίκιο είχα. Πόσο είχα αδειάσει από συναισθήματα. Παρόλο που δεν μπορούσα να σταματήσω να σκέφτομαι τις συνέπειες εκείνης της βραδιάς, είχα παρερμηνεύσει την κρίσιμη αλήθεια : το γεγονός ότι δεν μ’ επηρέαζε αποτελούσε την επίδρασή της.»\nΈνας άλλος από τους αδελφούς της Τάρα, ο Τάιλερ καταφέρνει να αντισταθεί στον αυταρχισμό του πατέρα τους και ετοιμάζεται να φύγει από το σπίτι για να φοιτήσει στο κολέγιο. Με την αποχώρηση του Τάιλερ, η Τάρα χάνει ένα μέλος της οικογένειας που νοιαζόταν για εκείνη, που την άφηνε να ακούει μουσική στο δωμάτιό του και την παρότρυνε να τολμήσει, να φύγει και να ανοίξει τα φτερά της μακριά από την τοξική οικογένειά τους.\nΣτο Northeastern University\nΗ κακοποίηση που δέχεται μέσα στην οικογένεια η Τάρα γίνεται η κινητήρια δύναμη που την κυριεύει και αποφασίζει να ακολουθήσει το παράδειγμα του Τάιλερ και να προσπαθήσει να σπουδάσει. Διαβάζει μόνη της και αγωνίζεται να περάσει τις εξετάσεις που θα της επιτρέψουν να πάει στο κολέγιο και όταν τελικά τα καταφέρνει, συνεχίζει να αγωνίζεται να επιβιώσει ακαδημαϊκά, κοινωνικά και οικονομικά. Ανακαλύπτει ότι πέρα από την κοιλάδα που μεγάλωσε υπάρχει ένας άλλος κόσμος που προχωρά και εξελίσσεται χωρίς εκείνη να παρακολουθεί την πορεία του. Ανακαλύπτει πώς είναι να συμβιώνεις με άλλους ανθρώπους, ανακαλύπτει ότι μια πιο κοντή φούστα δεν σημαίνει πως η γυναίκα που τη φορά είναι πόρνη, ανακαλύπτει ότι η ιστορία της ανθρωπότητας είναι γεμάτη από στιγμές που εκείνη αγνοούσε. Σε μία από τις πρώτες παραδόσεις που παρακολουθεί στο Μπράιαμ Γιανγκ, ρωτάει μέσα στην τάξη τι σημαίνει η λέξη ‘Ολοκαύτωμα’!\nΟ πιο δύσκολος αγώνας όμως που δίνει η Τάρα είναι ο εσωτερικός πόλεμος ανάμεσα στον εαυτό της παιδικής της ηλικίας, που ήταν υπάκουος στον πατέρα και πιστός στην οικογένεια, και στον ενήλικο «μορφωμένο» εαυτό της, που θέλει να μελετήσει ιστορία και φιλοσοφία, και που δεν μπορεί πλέον να πεισθεί από τις θρησκευτικές και πολιτικές πεποιθήσεις του πατέρα της. Είναι αυτός ο εσωτερικός αγώνας που κάνει την ιστορία τόσο οδυνηρή. Γιατί η ‘Μορφωμένη’ δεν είναι μόνο μια ιστορία θάρρους και ανθεκτικότητας αλλά και μια ιστορία αγάπης που ολοκληρώνεται με τη μετα-μόρφωση της ηρωίδας.\n«Θα μπορούσε κανείς να την πει με πολλά ονόματα αυτή την ατομικότητα. Μετασχηματισμό. Μεταμόρφωση, Αναλήθεια. Προδοσία.\nΕγώ την ονομάζω μόρφωση.»\nΤο βιβλίο ‘Μορφωμένη’ κυκλοφορεί από τις εκδόσεις ΙΚΑΡΟΣ σε μετάφραση Μαρίας Φακίνου.\nΤο βιβλίο ‘Μορφωμένη’ συζητήθηκε στη Λέσχη Ανάγνωσης Passe Partout Reading στις 26 Φεβρουαρίου 2020.\nΜαρία ΦακίνουΜορφωμένηΤάρα Γουεστόβερεκδόσεις ΙΚΑΡΟΣTara Westover\nΠροηγούμενο άρθρο Η ΙΣΤΟΡΙΑ\nΕπόμενο άρθρο ΧΟΜΕΡ & ΛΑΝΓΚΛΕΫ\n6 Μαρτίου 2020 στο 09:18


Αναφορά Αγώνα: ΑΠΟΛΛΩΝ ΛΑΡΙΣΑΣ - ΛΑΜΙΑ | Round 3 | 3oς ΟΜΙΛΟΣ Κυπέλλου\nΑΠΟΛΛΩΝ ΛΑΡΙΣΑΣ\t εν\t ΛΑΜΙΑ\nΗμερομηνία Αγώνα: Τρίτη, 28 Νοέμβριος 2017\nΏρα Αγώνα: 17:15 h\n90 3 ... ΤΕΛΟΣ ΑΝΑΜΕΤΡΗΣΗΣ\n90 ... ΤΡΙΑ ΛΕΠΤΑ ΚΑΘΥΣΤΕΡΗΣΕΙΣ\n80 ... Σουτ του Καραγιάννη έξω από την περιοχή, η μπάλα πέρασε έξω από τα δοκάρια του Παϊτέρη.\n79 ... ΑΛΛΑΓΗ - Μανιάς αντί Ακόστα για την ΛΑΜΙΑ\n78 ... ΑΛΛΑΓΗ - Λουκάς αντί Μαυριά για τον ΑΠΟΛΛΩΝΑ ΛΑΡΙΣΑΣ\n78 Δημήτρης Μαυριάς (MΕΣΟΣ)\n70 ... ΑΛΛΑΓΗ - Σουλίδης αντί Σαχινίδη για τον ΑΠΟΛΛΩΝΑ ΛΑΡΙΣΑΣ\n70 Βασίλης Σαχινίδης (ΕΠΙΘΕΤΙΚΟΣ)\nΝίκος Σουλίδης (MΕΣΟΣ)\n69 ... Ο Τσιλούλης έκανε το διαγώνιο σουτ μέσα από την περιοχή της Λαμίας, αλλά η μπάλα πήγε στην εξωτερική πλευρά.\n67 ... Εκτέλεση κόρνερ του Ακόστα, ο Κουκόλης έπιασε την κεφαλιά μόνος στην περιοχή του Απόλλωνα Λάρισας που πέρασε πάνω από την εστία.\n66 ... ΑΛΛΑΓΗ - Λαμπρόπουλους αντί Αγρόδημου για τον ΑΠΟΛΛΩΝΑ ΛΑΡΙΣΑΣ\n66 Χρήστος Αγρόδημος (MΕΣΟΣ)\n63 ... ΑΛΛΑΓΗ - Πατσαρούχας αντί Λινάρδου για την ΛΑΜΙΑ\n59 ... ΓΚΟΛ 0-2 Ο Καραγιάννης με σουτ έξω από την περιοχή έστειλε την μπάλα στην γωνία του τέρματος του Απόλλωνα Λάρισας.\n55 ... ΓΚΟΛ 0-1 Ο Ακόστα πήρε την μπάλα από τον Λινάρδο και μπήκε πλάγια αριστερά στην περιοχή, όπου με ένα πολύ ωραίο σουτ την έστειλε στα δίχτυα.\n52 ... Σέντρα του Κουτρομάνου από δεξιά στην περιοχή του Απόλλωνα Λάρισας, ο Σάββας προλαβαίνει και διώχνει την μπάλα πριν κάνει το σουτ ο Ακόστα.\n48 ... Ο Παντελιάδης παραλίγο να στείλει την μπάλα στα δίχτυα της ομάδας του όταν προσπάθησε να γυρίσει την μπάλα στον Μελίσσα με το στήθος μετά από σέντρα του Μαυριά.\n46 ... ΑΛΛΑΓΗ - Κουτρομάνος αντί Φράγκου για την ΛΑΜΙΑ\n42 ... Σουτ του Σαχινίδη έξω από την περιοχή της Λαμίας, μπλόκαρε ο Μελίσσας.\n39 ... ΚΙΤΡΙΝΗ ΚΑΡΤΑ στον Μπουλούλη της Λαμίας που σταμάτησε με φάουλ στην αντεπίθεση τον Μαριά.\n30 ... Γύρισμα του Σαχινίδη στην περιοχή της Λαμίας, ο Ασίγκμπα την έδιωξε σε κόρνερ ενώ έπεφτε στο έδαφος. Οι γηπεδούχοι ζήτησαν πέναλτι, αλλά η τηλεοπτική επανάληψη της φάσης δείχνει πως την βρήκε με το πόδι.\n27 ... Σουτ από τον Λινάρδο εκτός περιοχής, η μπάλα στα χέρια του τερματοφύλακα του Απόλλωνα Λάρισας.\n22 ... Γέμισμα στην μεγάλη περιοχή του Απόλλωνα, ο Φράγκος προσπάθησε πάλι να πιάσει την κεφαλιά και η μπάλα στρώθηκε στον Τσούκαλο που έκανε το σουτ και η μπάλα έφυγε κόρνερ μετά την επέμβαση του Παϊτέρη.\n18 ... Ο Ανδρέου έπιασε την κεφαλιά μέσα από την περιοχή της Λαμίας, αλλά η μπάλα πέρασε λίγο έξω από το κάθετο δοκάρι.\n09 ... Κεφαλιά του Φράγκου μπλόκαρε ο τερματοφύλακας του Απόλλωνα Λάρισας.\n... Διαιτητής: Βρέσκας (Ημαθίας) Βοηθοί: Παρασίου, Γιάντσης (Ημαθίας)\n... ΛΑΜΙΑ (Μπάμπης Τεννές): Μελίσσας, Μπουλούλης, Παντελιάδης, Κουκόλης, Ασίγκμπα, Λινάρδος, Αναστασόπουλος, Φράγκος, Ακόστα, Καραγιάννης, Τσούκαλος.\n... ΑΠΟΛΛΩΝ ΛΑΡΙΣΑΣ (Νίκος Θεοδοσιάδης) Παϊτέρης, Σάββας, Κουρτεσιώτης, Παπαζαχαριας, Ανδρέου Β., Αγρόδημος, Χατζής, Σκούπρας, Μαυριάς, Τσιλούλης, Σαχινίδης


Poco M4 Pro: Έρχεται τον Νοέμβριο - Electronicanto\nHome » Νέα Προϊόντα & Ειδήσεις » Poco M4 Pro: Έρχεται τον Νοέμβριο\nΤο νέο κινητό της Poco, M4 Pro κυκλοφορεί στις 9 Νοεμβρίου.\nΗ Poco μόλις ανακοίνωσε πως ένα νέο κινητό της σειράς Μ θα κυκλοφορήσει πριν το τέλος της χρονιάς. Η εταιρεία προγραμμάτισε μία online παρουσίαση για τις 9 Νοεμβρίου όπου θα δούμε το Poco M4 Pro 5G.\nTo Poco smartphone θα είναι «διασκεδαστικό» και «δυνατό» σύμφωνα με το επίσημο hashtag της καμπάνιας κυκλοφορίας. Μέχρι στιγμής έχουμε μόνο αυτές τις πληροφορίες αλλά σίγουρα θα λάβουμε περισσότερα χαρακτηριστικά του κινητού μέσα στις επόμενες μέρες.\nΠαλαιότερες φήμες έδειχναν πως το Poco M4 Prο θα είναι ίδιο με το Redmi Note 11, το οποίο κυκλοφόρησε πριν λίγες μέρες στην Κίνα. Ο αριθμός μοντέλου του διέρρευσε στο Internet και περιέργως είναι παρόμοιος με αυτόν του Redmi Note 11.\nΟ προκάτοχος του Poco M3 Pro ουσιαστικά ήταν το Xiaomi Redmi Note 10 5G που είχε διαφορετικό σχεδιασμό γύρω από την κάμερα.\nXiaomi Redmi Note 10 Pro: τέσσερα νέα smartphone για να ξεπεράσεις τα όριά σου! Xiaomi Mi Note 10 review – Πεντα-κάμερο smartphone Κυκλοφόρησε το Poco M3: Περισσότερα από όσα περιμένετε Poco M3 Pro 5G: ανακοινώθηκε επίσημα το πανίσχυρο smartphone\nTags: Info Quest Technologies, Poco, Smartphone, Xiaomi


Γυναικολογικός Υπέρηχος: Όλα όσα πρέπει να γνωρίζετε | PAMPERNPLAY\nΓυναικολογικός Υπέρηχος: Όλα όσα πρέπει να γνωρίζετε\nΑπό τον Αθανάσιο Παπανικολάου, MD, MSc Μαιευτήρας-Γυναικολόγος\nΟ γυναικολογικός υπέρηχος είναι μία μη επεμβατική, απεικονιστική μέθοδος, ανώδυνη για την γυναίκα. Λειτουργεί στέλνοντας ηχητικά κύματα και με τη βοήθεια ειδικού προγράμματος υπολογιστή αναλύονται δίνοντας την εικόνα μέσω μιας οθόνης.\nΠρόκειται για μία ασφαλή μέθοδο για την ασθενή χωρίς φόβο για την έκθεση σε ακτινοβολίες.\nΑν η γυναίκα έχει ξεκινήσει τις ερωτικές της επαφές ή δεν παρουσιάζει προβλήματα κολπικής ξηρότητας (σε προχωρημένες ηλικίες) προτιμάται ο διακολπικος υπέρηχος λόγω μεγαλύτερης ευκρίνειας.\nΟ διακονικός υπέρηχος πρέπει να γίνεται με την ουροδόχο κύστη άδεια. Πρέπει να γίνεται μία φόρα τουλάχιστον το χρόνο στα πλαίσια του ετήσιου γυναικολογικού ελέγχου, άλλα σε καμία περίπτωση δεν μπορεί να αντικαταστήσει τη γυναικολογική εξέταση. Μπορεί να πραγματοποιηθεί οποιαδήποτε μέρα του κύκλου, ακόμα και τις ημέρες της περιόδου αν κριθεί απαραίτητο.\nΜε τον γυναικολογικό υπέρηχο ο γυναικολόγος είναι σε θέση να ελέγξει το μέγεθος, τη σύσταση και τη μορφολογία των έσω γεννητικών οργάνων της γυναίκας, δηλαδή της μήτρας και των ωοθηκών.\nΟ έλεγχος της μήτρας είναι πολύ σημαντικός για την παρουσία διαφόρων παθολογιών όπως τα ινομυώματα και η αδενομύωση, αλλά και για την ανατομίας της (δίκερος, δίδελφος, καρδιόσχημη) δικαιολογώντας προβλήματα υπογονιμότητας.\nΕπιπλέον μπορεί να ελεγχθεί το ενδομήτριο για την παρουσία πολυπόδων, αλλά και για το πάχος του, το οποίο δίνει στο γυναικολόγο χρήσιμες πληροφορίες για τη φάση του κύκλου καθώς και για ανταπόκριση του σε πιθανές φαρμακευτικές αγωγές.\nΟι σάλπιγγες απεικονίζονται μόνο σε παθολογικές καταστάσεις όπως φλεγμονές ή παρουσία υγρού (υδροσάλπιγγα).\nΠολύ σημαντική είναι η χρήση του υπέρηχου και για τον έλεγχο των ωοθηκών. Ο γυναικολόγος είναι σε θέση να καταγράψει τον όγκο τους και να διακρίνει την παρουσία κύστεων, μορφωμάτων καλοήθων ή μη. Μάλιστα με τη βοήθεια της τεχνολογίας και το DOPPLER ο ιατρός μπορεί να μελετήσει την αγγείωση τέτοιων ειδών μορφωμάτων παίζοντας σημαντικό ρόλο στη διαφοροδιάγνωση.\nΕπίσης μπορεί να δει την παρουσία και τον αριθμό των ωοθηλακίων έπειτα από μία διέγερση των ωοθηκών (για λόγους υπογονιμότητας) ή σε παθολογικές καταστάσεις όπως το PCOS (σύνδρομο πολυκυστικών ωοθηκών).\nΟ υπέρηχος δίνει τη δυνατότητα για τη διάγνωση και άλλου είδους παθολογικών καταστάσεων όπως φλεγμονές της πυέλου (με την παρουσία συλλογής ελεύθερου υγρού στο Δουγλάσσειο χώρο) αλλά και τυχόν εξωμητρίου κυήσεως.\nThe post Γυναικολογικός Υπέρηχος: Όλα όσα πρέπει να γνωρίζετε appeared first on all4mama.\nΓνωρίζεις ότι δεν πρέπει να φοράμε τα ίδια παπούτσια κάθε μέρα;\nΚαι, όμως, μία εγκυμοσύνη επηρεάζει και τις ανδρικές ορμόνες\nΤο έξυπνο κόλπο για γρήγορο σιδέρωμα τώρα που κάνει ζέστη 13/07/2020\nΛαχταριστό κέικ σοκολάτας – www.baby.gr 13/07/2020\nΑυτό είναι το κόλπο για να καθαρίσετε το σίδερό σας εύκολα και γρήγορα 13/07/2020\nΟι κολπίτιδες του καλοκαιριού – Όλα όσα πρέπει να γνωρίζετε 13/07/2020\nΤεστ εγκυμοσύνης: Πότε είναι η κατάλληλη στιγμή για να το κάνετε 13/07/2020


##### Γρήγορος γάντζος για τρακτέρ – Χρήσιμες συμβουλές για τον τρόπο φόρτισης της μπαταρίας.\nΤύπος Τοποθεσίας Γνωριμιών Ομάχα γεγονότα ταχύτητα dating\nΧρονολόγηση site Σποκέιν\nΕίναι Val που βγαίνει με το σύντροφό του από το χορό με τα αστέρια\nHome Γρήγορος γάντζος για τρακτέρ\nΔονητές. Ερπυστριοφόρα Τρακτέρ 36. Η υφή. Μπάλα ποδοσφαίρου προπόνησης με γάντζο και αεροθάλαμο βουτυλίου (Τεμχ). Μικρές αγγελίες | Σπίτι - Κήπος - Κατοικίδια - Ζώα | Κήπος - Γρήγορος γάντζος για τρακτέρ | Μηχανήματα & Εργαλεία Κήπου Καινούριο, Πωλείται.\nΓραμμή. Δενδροκομικά Τρακτέρ 1072. Ιδανικό συμπλήρωμα των προει- δοποιητικών ενδυμάτων για εργασίες σε επικίνδυνες περιοχές, με γάντζο για απλό και γρήγορο. ΓΑΝΤΖΟΣ. 1 ΓΑΝΤΖΟΙ. 41 ΕΛΑΣΤΙΚΑ ΤΡΑΚΤΕΡ Επιλέξτε την μάρκα σας, για να εμφανίσετε μόνο τα ανταλλακτικά που ταιριάζουν στο δικό σας τρακτέρ. Οι μετρητές προστατεύονται σε περίβλημα από αλουμίνιο Εάν οι γρήγοροι σύνδεσμοι δεν. Χρησιμοποιείστε αυτό το Γάντζο για τη Μεταλλική Βάση Στήριξης Εργαλείων της Gardena για απευθείας εγκατάσταση στον τοίχο ή ως πρόσθετο στη βάση. Μηχανισμός ψαρέματος SHIMANO Power Aero XSBΜηχανισμός για Surf Casting με εντυπωσιακό. V 24V LED περιστρεφόμενο αναβοσβήνει κεχριμπάρι Beacon ευέλικτος ελκυστήρας στροβοσκόπιο Προειδοποιητικό φως κυκλοφορίας ελαφριά οδική ασφάλεια. A). Τραβήξτε απευθείας από τον αρθρωτό άξονα (Ράβδος έλξης με γάντζο).\nΜεγάλο τρακτέρ κήπου με πλάτος κοπής 107 cm και συλλέκτη 320 λίτρων. Κατηγορία: Γεωργικό - Τρακτέρ Standard. Μετά γρήγορος γάντζος για τρακτέρ 10 χρόνια ύφεσης, η αγορά των τρακτέρ ενδέχεται να. Τα τρακτέρ είναι μεγάλα οχήματα γρήγορος γάντζος για τρακτέρ οποία χρησιμοποιούνται κυρίως για μάζεμα.\nΘέση στροφάλου για γρήγορο λύσιμο / τράβηγμα. Με γάντζο για απλό και γρήγορο δέσιμο και λύσιμο του χορτοκοπτικού μηχανήματος, για FS 50 – FS 560.\nΚατσαβίδι. 9.Οδοντοτό μαχαίρι. ξύλου. Εξαρτάται από το υδραυλικό ή τον γάντζο ρυμούλκησης.\nΧρησιμοποιείται για ένα τρακτέρ. Το 1ο Χλοοκοπτικό Τρακτέρ με Μετάδοση Κίνησης σε Άξονα. Εύκολη και απολαυστική οδήγηση, χάρη στο ότι είναι γρήγορο αυτόματο κιβώτιο. Εμπορικό όνομα: JIMITUAge Range: & gt 3 ετώνΠερισσότερη μέθοδος μετακίνησης: Τραβήξτε το BackGender: UnisexΠροειδοποίηση: noDesign: Αριθμός. Γάντζος καπό πλήρης. 4,20 €. Κωδικός: 11-01-. Μεσαίου μεγέθους τρακτέρ κήπου με πλάτος κοπής 97 cm και συλλέκτη 220 λίτρων. Χρώμα Θερμοκρασία: 6000KWorking Θερμοκρασία: -40 ~ 80Wattage: 20WBeam Γωνία: SpotPosition: MiddleType: Εργαστήριο LightExternal Πιστοποίηση. ATV. και γρήγορο τρόπο, μεταξύ τριών διαφορετικών μεθόδων τοποθέτησής τους. Στιβαρό χλοοκοπτικό τρακτέρ κήπου Castelgarden XDC 140 με 12.5Hp και Lumen πρακτικός γάντζος στήριξης μικρό και ευέλικτο μέγεθος 3 x ΑΑΑ μπαταρίες Συνολικά, αυτό το γρήγορο και παραγωγικό εργαλείο σάρωσης της Nilfisk. ΑΝΤΑΛΛΑΚΤΙΚΑ ΤΡΑΚΤΕΡ ΑΝΑ ΜΑΡΚΑ. BELARUS. Δυνατότητα αγοράς και γάντζο,αρωτρο, διανομέα,πλατφορμακι.\nνα βγαίνεις με τους φίλους σου\nΟ Alegra Neo είναι ένας γρήγορος μηχανισμός spinning με εξαιρετικές επιδόσεις και έχει όλες τις προδιαγραφές για ένα αποτελεσματικό spinning ψάρεμα κάθε. Αγορά Υδραυλικό βαρούλκο τρακτέρ τεσσάρων εργαλείων/διπλό βαρούλκο τρακτέρ. U φορτηγό απορρίψεων μορφής τεράστιο 6X4, γάντζος HOWO βραχιόνων diesel. Οι πωλήσεις τρακτέρ στην Πολωνία για τους πρώτους έξι µήνες. Οι γρήγοροι συζεύκτες χρησιµοποιούνται για. Κράνος Corsa CN110 Ροζ ματ. Κράνος Corsa Full Face CN110 Ροζ ματΜε Κούμπωμα microlock για γρήγορο ξεκούμπωμαΜε δύο αεραγωγούς στ.. ΠΑΡΕΛΚΟΜΕΝΑ ΜΗΧΑΝΗΜΑΤΑ ΓΙΑ ΧΛΟΟΚΟΠΤΙΚΑ ΤΡΑΚΤΕΡ ΚΑΙ ATV. Oleo-Mac Ιμάντας θαμνοκοπτικού διπλός με γάντζο και. Υπάρχουν. Αυτός ο ειδικός ρυμουλκώντας γάντζος μπορεί μαζί με forklift, το τρακτέρ, το βαρούλκο κ.λπ. Κωδικός: 11-10-. Άξονας αργό- γρήγορο 8011-12045,8111-14145,12211,12245,16145. Γάντζος για καπό μπαταρίας Massey Ferguson · Γάντζος για Πώληση Τρακτέρ.\nΕπιλογή του σημείου ζεύξης με μπίλια ή γάντζο με μάνταλο δείκτης (οθóνη) επιλογής της σχέσης της ταχύτητας (γρήγορο, αργó), δείκτης (οθóνη) λειτουργίας.\nΓάντζος γενικής χρήσης για τηλεσκοπικό κοντάρι · μέχρι τώρα €16,50*. Πολύ εύκολος να γάντζοος το γάντζο με το αντικείμενο σε μια στιγμή με. Χαρακτηριστικά, τροφοδοτείται με forklift ή τα τρακτέρ, έτσι drawbar απαιτείται. Γρανλάζι γρήγορος γάντζος για τρακτέρ γρήγορο 13κυλ.4911.\nΑγωγοί τροφοδοσίας μεταξύ τρακτέρ και μηχανήματος. Τώρα υπάρχει ένας σύγχρονος, γρήγορος και αξιόπιστος τρόπος για να. Γάντζος τζαμιού & ελατήριο γρήγορος γάντζος για τρακτέρ. Τα τρακτέρ της Σειράς 6 είναι η τέλεια συγχώνευση της τεχνολογίας με το σχεδιασμό: κάθε σύστημα τους είναι κατασκευασμένο να συνεισφέρει σε υψηλή.\nγρήγορος, γάντζος, για, τρακτέρ\nΌρια στα ραντεβού με τον Henry cloud\nΓια 8 / 10 mm Σκοινί -Ø Συρόμενο-γρήγορο κλείσιμο. Γάντζος γενικής χρήσης για τηλεσκοπικό κοντάρι. Με γάντζο Μήκος SPIN ΙΤΑΛΙΑΣ ΓΙΑ ΕΠΙΒΑΤΗΓΑ - ΥΒΡΙΔΙΚΑ - ΦΟΡΤΗΓΑ - ΤΡΑΚΤΕΡ. Read more ...\nDalkis on Δημιουργία 2 σχέσεων γνωριμιών\nTazilkree on Λίβερπουλ Echo γνωριμιών site\nAkinokora on Καλύτερη τοποθεσία γνωριμιών για σχέσεις\nΧρονολογία question, 7 / 1982. Αργό - Γρήγορο. Μπάλα ποδοσφαίρου προπόνησης με γάντζο και αεροθάλαμο βουτυλίου (Τεμχ). Read More ...\nΓάντζοι · Περισσότερα Χλοοκοπτικά Τρακτέρ Μηχανισμός ψαρέματος SHIMANO OCEA 1500 HG Ολοκαίνουργιος Shimano Ocea Jigger, πιο γρήγορος και. Αυτό ήταν αρκετά γρήγορο στην πράξη, ενώ η. Σπαρτική μηχανή SEMBDNER αναρτώμενη σε τρακτέρ με μηχανισμό Είναι γρήγορο, ευχάριστο στη χρήση του λόγω της εργονομικής. Συναρμολογείται με Simplex-γάντζο 55 mm, γαλβανισμένο. Read More ...\nΠροϋποθέσεις για τη λειτουργία του τρακτέρ με συνδεδεμένα μηχανήματα.. Χωρίς ΦΠΑ: 142,54€. Καλάθι. Επιθυμητό. Γάντζοι · Περισσότερα Χλοοκοπτικά Τρακτέρ Αερόστρωμα BESTWAY Premium μονόΒιδωτή βαλβίδα για γρήγορο φούσκωμα - ξεφούσκωμα Αναπαυτική. Read More ...\nΡαντεβού στη γη dbsk ENG sub\nΕπιπλέον πληροφορίες. ΤΟΠΟΘΕΤΗΣΗ ΣΕ ΣΑΣΜΑΝ ΜΕ ΕΝΔΕΙΞΗ 4Χ4 ΠΑΣΟ Μ16Χ2 ΜΕ ΕΞΑΓΩΝΟ ΠΑΞΙΜΑΔΙ 27ΜΜ ΕΜΒΟΛΟ: Φ7ΜΜ ΜΗΚΟΣ ΕΜΒΟΛΟΥ. Βοηθητικά Πομπάκια · Γάντζοι - Φυσούνες - Πόμολα · Δείκτες λαδιού - Τάπες κορμού · Ζάντες. ΑΠΟΣΤΟΛΗ: Το προϊόν αποστέλλεται ΑΓΟΡΑΣΤΕ ΤΟ. Κατάλληλο για FS 50 – FS 560. Μοντέλο, Τιμή. Ηλεκτρικές αποσκευές τρακτέρ ρυμούλκησης 3,0 τόνου με την πιστοποίηση CE/του ISO. Κατηγορίες. Προϊόντα STIHL · Προϊόντα VIKING · Μηχανές Γκαζόν · Χλοοκοπτικά Τρακτέρ · Σκαπτικά · Πλυστικά · Εξοπλισμός Θαλάσσης · Συστήματα Καθαρισμού. Ετικέτες: καταστροφεας χορτων, παρελκομενα τρακτερ, γεωργικα μηχανηματα. Πωλείται Agco - Διακόπτης αργό γρήγορο Massey Ferguson. Κλιπ ζώνης. Κουμπί μπλοκαρίσματος της λάμας. ΑΑΑ μπαταρίες. Συνολικά, αυτό το γρήγορο και παραγωγικό εργαλείο σάρωσης της Nilfisk με σασμάν 2+1, 6,5 HP Κινητήρα με 6 σειρές μαχαίρια και ρόδες τρακτερ 400-8. STIHL για γρήγορο τέντωμα χωρίς εργαλεία, μαλακή λαβή για.\nΑγορά Εξολκέας βαρούλκων καλωδίων Drive τρακτέρ για το τράβηγμα κανενός σχοινιού. Μηχανισμός ψαρέματος SHIMANO Power Aero XSB. Ο θρυμματισμός είναι γρήγορος και απλός. Με απόδοση υψηλής ποιότητας και εύκολη λειτουργία, τα τρακτέρ Husqvarna προσδίδουν. Ιαπωνική οδόντωση τριών πλευρών, παλμικά σκληρυμένος επιχρωμιωμένος χάλυβας, κωνικό σχήμα λάμας, εργονομική λαβή. ΡΕΒΕΡΣΑ ΚΙΤ FIAT 45.66S-45.66SDT-50.66S-50.66SDT FIAT 45.66S-45.66SDT-50.66S-50.66SDT-56.66S NEW HOLLAND. Συνίσταται να μην φορτίζετε τις μπαταρίες με πιο γρήγορο ρυθμό από 1/10 γιατί καταπονούνται, υπερθερμαίνονται, μπορεί να βραχυκυκλώσουν. Oleo-Mac Ιμάντας θαμνοκοπτικού διπλός με γάντζο και προστασία μηρού 013228. Για γρήγορο και ακριβές πριόνισμα. Τα μοντέλα της νέας Σειράς 6P αντιπροσωπεύουν ένα δυναμικό βήμα προς την εξέλιξη των τρακτέρ μεσαίας-μεγάλης δύναμης με κιβώτια ταχυτήτων PowerShift.


Η δεύτερη ξένη παίκτρια των Μελισσίων! | ebasket.gr\nΚεντρική Γυναίκες Η δεύτερη ξένη παίκτρια των Μελισσίων!\nΗ δεύτερη ξένη παίκτρια των Μελισσίων!\nΔημοσίευση στις 05/10 16:05\nΤα Μελίσσια συνεχίζουν την ενίσχυση τους για τη νέα χρονιά και προχώρησε στην απόκτηση της δεύτερης ξένης παίκτριας. Συγκεκριμένα, η ομάδα ανακοίνωσε την απόκτηση της Σομάρι Χάρις, η οποία πέρσι αγωνίστηκε FAS Fever (Ελ Σαλβαδόρ) έχοντας μέσο όρο 23.4 πόντους, 6.1 ριμπάουντ και 6.9 ασίστ.\n“Την έναρξη της συνεργασίας με την Αμερικανίδα αθλήτρια Shomari Harris για την επόμενη αγωνιστική περίοδο, ανακοινώνει ο ΚΑΟ Μελισσίων. Η Shomari είναι 24 ετών και αγωνίζεται στη θέση του point guard. Είναι απόφοιτος του Texas A&M Commerce και την προηγούμενη αγωνιστική περίοδο αγωνίστηκε στην ομάδα FAS Fever (Ελ Σαλβαδόρ) έχοντας μέσο όρο 23.4 πόντους, 6.1 ριμπάουντ και 6.9 ασίστ.\nΗ Shomari είναι η δεύτερη ξένη αθλήτρια του ΚΑΟ Μελισσίων, ο οποίος για πρώτη φορά θα αγωνιστεί στην Α1 Εθνική Κατηγορία. Πρόκειται για μια σημαντική προσθήκη, που δυναμώνει κατά πολύ το ρόστερ του συλλόγου, στην προσπάθεια που θα κάνει ως προς την επίτευξη των στόχων του. Την καλωσορίζουμε στην μπασκετική οικογένειά μας και της ευχόμαστε υγεία και καλή επιτυχία”.\nΠροηγούμενο Διέλυσε τη Σιγκορτάμ η Τόφας!\nΕπόμενο “Να πιάσουμε το μέγιστο της απόδοσης”


ΠΑΙΔΕΙΑ - PAIDEIA: Τα ελληνικά πανεπιστήμια να μιμηθούν τις μέλισσες\nΤο αγγλοσαξονικό σύστημα βασίζεται στην πραγματικά αποκεντρωμένη διοίκηση και, βεβαίως, στην αυτονόμηση των μονάδων του όσον αφορά την υλοποίηση του προϋπολογισμού της κάθε μιας. Αποκέντρωση δεν σημαίνει μόνο μεγαλύτερη ευελιξία και καλύτερη λογοδοσία στο επίπεδο του Τμήματος ή της Σχολής. Σημαίνει και δημιουργία γραφείων Προέδρων Τμημάτων ή Κοσμητόρων τα οποία λειτουργούν ως μίνι-υπουργεία ή Δ.Σ. επιχειρήσεων, καθώς σε αυτά λαμβάνονται οι αποφάσεις για τις προσλήψεις, τις απολύσεις, τη χρηματοδότηση νέων μεταπτυχιακών προγραμμάτων κ.λπ. Φαντάζεστε τι θα γίνει όταν αυτά τα ισχυρά γραφεία στελεχώσουν τα ίδια, λίγο - πολύ, με σήμερα πρόσωπα; Οταν το τάδε Τμήμα, λόγω κακοδιαχείρισης, αναγκαστεί να απολύσει μόνιμους καθηγητές; Και ποιοι θα είναι εκείνοι που θα αξιολογούν το Τμήμα, μια διαδικασία από την οποία θα κριθεί το αν θα πληρωθούν του χρόνου οι μισθοί; Ερωτήματα σαν και αυτά θα οδηγήσουν τον διάλογο υπουργείου και πανεπιστημίων σε αδιέξοδο, με μοναδικό κερδισμένο την αδράνεια.\nΑν πραγματικά θέλουμε να μπολιάσουμε το ελληνικό πανεπιστήμιο με τα θετικά του αγγλοσαξονικού, προτείνω να ακολουθήσουμε την προτροπή του Αγγλου φιλόσοφου Francis Bacon: Να μιμηθούμε τις μέλισσες! Αναφερόμενος στη διένεξη μεταξύ των εμπειριστών και των ορθολογιστών, συνέκρινε τα μυρμήγκια, που μονάχα συλλέγουν και χρησιμοποιούν ό,τι βρουν, με τις αράχνες, που υφαίνουν ιστούς μέσα στα ίδια τους τα σωθικά. Κάπως έτσι διαμορφώνεται, δυστυχώς, η αντιπαράθεση στο ελληνικό πανεπιστήμιο. Από την μία έχουμε εκείνους που, σαν τα μυρμήγκια, συλλέγουν πανεπιστημιακά μοντέλα από το εξωτερικό (κυρίως αγγλοσαξονικά) τα οποία προτείνουν να χρησιμοποιήσουν άκριτα και αυτούσια. Από την άλλη, έχουμε εκείνους που, σαν τις αράχνες, επιμένουν να αναπαράγουν αυτά που ήδη βρίσκονται στα σωθικά του υπάρχοντος πανεπιστημίου.\nΗ απόδραση από αυτήν την πόλωση, όπως πίστευε και ο Bacon, βρίσκεται στον μέσο δρόμο της μέλισσας η οποία μαζεύει πρώτες ύλες από τα άνθη πριν τις μεταμορφώσει σε κάτι νέο, χρησιμοποιώντας όμως μια δική της, εσωτερική, δύναμη. Ο δρόμος της μέλισσας για το ελληνικό πανεπιστήμιο απαιτεί την αργή, σταδιακή, εισαγωγή μικρών αλλά καίριων καινοτομιών που θα ανάψουν ένα φιτίλι στο εσωτερικό του πανεπιστημίου. Σιγά σιγά η φλόγα του θα απλωθεί και το πανεπιστήμιο θα αλλάξει από μόνο του, χωρίς τον από μηχανής θεό του υπουργείου. Οσοι πιστεύουν ότι με ένα νέο νόμο-πλαίσιο μπορούν να επανιδρύσουν το ελληνικό πανεπιστήμιο κατ’ εικόνα και καθ’ ομοίωσιν του αγγλοσαξονικού φαίνεται ότι αγνοούν την πιο βασική αρχή της αγγλοσαξονικής προσέγγισης που, πάντα αναδείκνυε την εξέλιξη και απέρριπτε τις ξαφνικές, κοσμογονικές, από-τα-πάνω αλλαγές.\nΠοιες μπορεί να είναι αυτές οι μικρές αλλά καίριες αλλαγές–εναύσματα; Αναφερόμαστε σε τρεις:\nα Μείωση της σημασίας των μαζικών διαλέξεων.\nβ Κατάργηση των τειχών που χωρίζουν το ένα Τμήμα από το άλλο.\nγ Διεθνοποίηση του πανεπιστημίου.Τρόποι διεθνοποίησης\nΑρχίζοντας από το τελευταίο, δεν αναφερόμαστε σε μια δουλική αναπαραγωγή αυτών που γίνονται αλλού. Ούτε στην σκέψη ότι θα πρέπει ξένοι καθηγητές να έρθουν να μας σχεδιάσουν προγράμματα σπουδών και, γενικά, να μας υπαγορεύσουν ένα εκπαιδευτικό Μνημόνιο. Η διεθνοποίηση που προτείνουμε αφορά:\nΑ Την καλλιέργεια μιας ισότιμης σχέσης με τις πανεπιστημιακές κοινότητες εκτός των συνόρων.\nΒ Τη δημιουργία συνθηκών ώστε ξένοι (καθηγητές και φοιτητές) να έρχονται στην Ελλάδα ώστε το ελληνικό πανεπιστήμιο να μεταμορφωθεί σε ένα κοσμοπολίτικο πεδίο ανταλλαγής και δημιουργίας ιδεών. Οι θεσμικές αλλαγές για να επιτευχθεί κάτι τέτοιο είναι ελάχιστες. (Βλ. παραπλεύρως την κοινή μας πρόταση). Το ίδιο ισχύει και με τις άλλες δύο προτάσεις. Αναμφισβήτητα, η μεγαλύτερη πληγή του πανεπιστημίου είναι η εξευτελιστική μετατροπή του σε εξεταστικό κέντρο. Πώς μπορεί να καυτηριαστεί; Αλλάζοντας τη δομή της διδακτικής διαδικασίας. Σήμερα, οι διαλέξεις είναι το Α και το Ω. Τις παρακολουθεί, κατά μέσον όρο, το 20% των φοιτητών οι οποίοι διαβάζουν μόνοι τους το ένα ή τα δύο βιβλία που τους δίνουμε (λες και σπουδάζουν σε Ανοιχτό Πανεπιστήμιο, χωρίς βέβαια την ηλεκτρονική υποδομή ενός σωστού Ανοιχτού Πανεπιστημίου) και κατόπιν προσέρχονται στις εξετάσεις, ξανά και ξανά έως ότου περάσουν. Τι μπορεί να αλλάξει εδώ; Τρία πράγματα:\n1 Μείωση του αριθμού αλλά διατήρηση των διαλέξεων ως ένα performance από τον υπεύθυνο καθηγητή του οποίου στόχος είναι να εμπνέει τους φοιτητές και να εισαγάγει (αλλά όχι να εξαντλεί) την ύλη.\n2 Εισαγωγή εβδομαδιαίων φροντιστηριακών τάξεων (tutorials), με 15 φοιτητές η κάθε μία, όπου τα θέματα που παρουσιάστηκαν στις διαλέξεις αναπτύσσονται υπό την μορφή συζήτησης, ασκήσεων, εργασιών, σύντομων τεστ. Η παράδοση μπορεί να γίνεται από καθηγητές ή και μεταπτυχιακούς φοιτητές, η δε παρακολούθηση θα πρέπει να είναι υποχρεωτική.\n3 Να δοθεί στα Τμήματα η δυνατότητα να προσδιορίζουν ως υποχρεωτική τη γνώση των αγγλικών έτσι ώστε οι πηγές που χρησιμοποιούνται στο πλαίσιο αυτών των εβδομαδιαίων φροντιστηριακών τάξεων να καλύπτουν τη διεθνή βιβλιογραφία.\nΜια τέτοια παρέμβαση θα έκλεινε σημαντικά το άνοιγμα της ψαλίδα που χωρίζει το ελληνικό πανεπιστήμιο από τα αντίστοιχα αγγλοσαξονικά χωρίς να χρειάζεται σημαντική νομοθετική παρέμβαση. Το ίδιο και όσον αφορά την κατεδάφιση των τειχών που χωρίζουν τα Τμήματα. Δεν είναι αποδεκτό πλέον οι φοιτητές μας να εγκλωβίζονται (στη βάση μιας επιλογής που είναι σχεδόν τυχαία) σε ένα από τα πολλά παρακλάδια κάποιας επιστήμης στα 18 τους, από το οποίο να μην μπορούν να ξεφύγουν, αν στην πορεία, συνειδητοποιήσουν ότι ένα παραπλήσιο παρακλάδι τους ενθουσιάζει.\nΑυτές οι μικρές αλλαγές μπορούν να επιφέρουν μεγάλα οφέλη. Οι μεγάλες εξαγγελίες απλώς φοβίζουν και προϊδεάζουν ότι τελικά δεν θα γίνει, άλλη μια φορά, τίποτα.\nΠώς θα γίνει η παιδεία μας ελκυστική διεθνώς\nΗ κρίση δημιουργεί και ευκαιρίες αναγέννησης. Η πραγματική ανάπτυξη απαιτεί επενδύσεις στις πηγές πλούτου που κάνουν μια χώρα να ξεχωρίζει. Η Ελλάδα έχει δύο τέτοιες πηγές: Τους ανθρώπους της, που έχουν επενδύσει για δεκαετίες σε ένα ιδιαίτερα υψηλό μορφωτικό επίπεδο. Και το μοναδικό φυσικό της περιβάλλον. Ο χώρος της παιδείας αποτελεί πεδίο ανεκμετάλλευτο στην Ελλάδα. Οι σοβαρές επενδύσεις σε αυτήν μπορούν να καταστήσουν τη χώρα πόλο έλξης τόσο για ξένους φοιτητές όσο και για καθηγητές που πολύ θα ήθελαν, υπό τις σωστές συνθήκες, να διδάσκουν εδώ ανά τακτά χρονικά διαστήματα. Μια τέτοια εξέλιξη θα βοηθούσε τα ελληνικά πανεπιστήμια να διεθνοποιηθούν, υπό τους δικούς τους όρους, θα δημιουργούσε μια άλλη εικόνα για τη χώρα, και θα αποτελούσε και μια τονωτική ένεση για την οικονομία. Για δεκαετίες, το «ισοζύγιο» τριτοβάθμιας παιδείας της χώρας είναι μνημειωδώς αρνητικό. Αν και πάντα Ελληνες φοιτητές θα πηγαίνουν στο εξωτερικό, κάτι που δεν είναι καθόλου κακό, ήρθε ο καιρός να αρχίσουμε να εισάγουμε φοιτητές από τις ίδιες χώρες στις οποίες, προς το παρόν, μόνο εξάγουμε δικούς μας. Πώς η Ολλανδία κατάφερε να ανοίξει τα πανεπιστήμιά της και να ελκύει μεγάλο αριθμό ξένων φοιτητών;\nΕπεκτείνοντας και διεθνοποιώντας το ελληνικό πανεπιστήμιο, προσφέροντας προγράμματα σπουδών στα αγγλικά, χρησιμοποιώντας ως διδάσκοντες τον μεγάλο αριθμό των υπο-απασχολούμενων Ελλήνων με τις καλές σπουδές από το εξωτερικό, προσκαλώντας για μερικούς μήνες κάθε χρόνο καθηγητές κορυφαίων ξένων πανεπιστημίων (οι οποίοι με μεγάλη χαρά, και μικρή αμοιβή, θα επέλεγαν να περνούν κάποιους μήνες στην Ελλάδα), ανοίγοντας τα κτίρια των σχολών τα καλοκαίρια – με αυτές τις κινήσεις, και δεδομένης της ελκυστικότητας της χώρας, η Ελλάδα θα μπορούσε να ελκύσει ξένους φοιτητές όπως κάνει η Καλιφόρνια, η Αυστραλία, η Ισπανία, αλλά και η Ολλανδία ή η Βρετανία.\n*Ο κ. Nicholas Askounes Ashford είναι καθηγητής στο Massachusetts Institute of Technology, ο κ. Γιάννης Βαρουφάκης είναι καθηγητής στο Πανεπιστήμιο Αθηνών και ο κ. Χρήστος Πιτέλης καθηγητής στο Πανεπιστήμιο Αθηνών και το Πανεπιστήμιο Cambridge.


Διάσωση - Φωτογραφία | Εγκυκλοπαίδεια Ολοκαυτώματος\nΔιάσωση - Φωτογραφία\nΟ Δρ. Joseph Jaksy, ο οποίος έσωσε τις ζωές 25 Εβραίων κατά τη διάρκεια του πολέμου.\nΗ Semmy Woortman-Glasoog με τη Lientje, μια Εβραιοπούλα 9 μηνών που έκρυψε.\nΟ Bert και η Anne Bochove, οι οποίοι έκρυψαν 37 Εβραίους στο φαρμακείο τους στο Huizen, ένα προάστιο του Άμστερνταμ, ποζάρουν για το φακό μαζί με τα παιδιά τους.\nΟ καλβινιστής ιερέας Gerardus Pontier και η σύζυγός του, Dora Wartema, στο ίδρυμα για τη Μνήμη των Μαρτύρων και Ηρώων του Ολοκαυτώματος (Yad Vashem), όπου τιμήθηκαν επειδή έκρυψαν Εβραιόπουλα στην Ολλανδία.\nΗ Hermine Orsi παρείχε καταφύγιο σε αρκετούς Εβραίους στο σπίτι της και βοήθησε άλλους να βρουν καταφύγιο στο Le Chambon-sur-Lignon.\nΗ Gertruda Babilinska με τον Michael Stolovitzky, ένα Εβραιόπουλο που έκρυβε.\nΟ Johannes Post οργάνωσε ένα δίκτυο 250 ατόμων στο Nieuwlande με σκοπό τη φυγάδευση Εβραίων από το Άμστερνταμ και την εξασφάλιση καταφυγίου και εγγράφων ταυτότητας.\nΤο σπίτι στο Άμστερνταμ όπου η Tina Strobos έκρυψε περισσότερους από 100 Εβραίους σε μια ειδικά κατασκευασμένη κρυψώνα.\nΈξι Εβραιοπούλες που κρύφτηκαν από τους Ναζί στη μονή Δομινικανών μοναχών του Lubbeek, κοντά στο Hasselt.\nΗ Stefania Podgorska (δεξιά), η οποία απεικονίζεται εδώ μαζί με τη μικρότερη αδερφή της Helena (αριστερά), βοήθησαν πολλούς Εβραίους να επιβιώσουν στην κατεχόμενη από τους Γερμανούς Πολωνία.\nΜια ομάδα παιδιών που είχαν βρει καταφύγιο στο Le Chambon-sur-Lignon, μια κωμόπολη στη νότια Γαλλία.\nΗ Hannah Szenes, στον κήπο του σπιτιού της στη Βουδαπέστη πριν μετακομίσει στην Παλαιστίνη, όπου εκπαιδεύτηκε ως αλεξιπτωτίστρια για αποστολές διάσωσης.\nΑντιπρόσωποι των Κουακέρων της Επιτροπής Υπηρεσιών Αμερικανών Φίλων (American Friends Service Committee) που οργάνωσαν μια επιχείρηση αρωγής και διάσωσης στην Τουλούζη.\nΑυτό το πλοιάριο χρησιμοποιήθηκε από Δανούς ψαράδες για τη μεταφορά Εβραίων στα ασφαλή εδάφη της Σουηδίας κατά τη διάρκεια της γερμανικής κατοχής.\nΔανοί ψαράδες (στο προσκήνιο) μεταφέρουν Εβραίους στη Σουηδία μέσω ενός στενού πορθμού κατά τη διάρκεια της γερμανικής κατοχής στη Δανία.\nΟ ραβίνος Marcus Melchior, επικεφαλής των ραβίνων της Δανίας, ο οποίος προειδοποίησε τους ενορίτες ότι οι Γερμανοί σκόπευαν να συλλάβουν όλους τους Εβραίους της Δανίας.\nΟ Δρ. Joseph Jaksy ποζάρει για το φακό με τις (από αριστερά στα δεξιά): Valeria Suran, Lydia Suran και τη σύζυγό του.


Καλως ήρθατε στο Γιουσουρούμ...: Giusurum Presents: b-otherside records!!!\nΑναρτήθηκε από Giousurum στις 9:39 μ.μ.\n21 Ιουλίου 2010 - 11:51 π.μ.\nκαλξσπέρα φίλε akrat!!!\nαξιόλογη και αξιεπαινη η προσπάθεια των παιδιών. Αλλά εκπορεύεται από την αγάπη τους για την μουσική.Και ας ξέρουν ότι δεν θα γίνουν ποτέ σονυ!!


Τα καλύτερα ξενοδοχεία για το 2018 - Haarlemmerliede - TripAdvisor\nΤα καλύτερα ξενοδοχεία - Haarlemmerliede, Ολλανδία\nΠαροχές Εστιατόριο Επιχειρηματικό κέντρο Ίντερνετ Αίθουσες συσκέψεων Ξενοδοχείο μη καπνιστών Δωρεάν WiFi Μπαρ/Lounge Υπηρεσία δωματίου Δωρεάν στάθμευσηΌλα\nΝο 9 από 14 ξενοδοχεία: Χάρλεμ\n1,7 χλμ. από Haarlemmerliede\n2,1 χλμ. από Haarlemmerliede\n2,3 χλμ. από Haarlemmerliede\n4,1 χλμ. από Haarlemmerliede\nΝο 2 από 3 ξενοδοχεία: Santpoort-Noord\n4,4 χλμ. από Haarlemmerliede\nΝο 3 από 3 ξενοδοχεία: Santpoort-Noord\n5,1 χλμ. από Haarlemmerliede\n5,8 χλμ. από Haarlemmerliede\n7,2 χλμ. από Haarlemmerliede\n7,5 χλμ. από Haarlemmerliede\n7,6 χλμ. από Haarlemmerliede\n7,7 χλμ. από Haarlemmerliede\n7,9 χλμ. από Haarlemmerliede\n8,0 χλμ. από Haarlemmerliede\n8,1 χλμ. από Haarlemmerliede\nΝο 3 από 3 ξενοδοχεία: Ijmuiden\n8,3 χλμ. από Haarlemmerliede\n8,7 χλμ. από Haarlemmerliede


LK DESIGNS - SURI Crystal Round…- Για Τρυπημένα| Σκουλαρίκια -SHOP The Look\nLK DESIGNS – SURI Crystal Round Earrings\nΚωδικός: 87876b1c30fb Κατηγορίες: ΑΞΕΣΟΥΑΡ, Για Τρυπημένα, ΚΟΣΜΗΜΑΤΑ, Σκουλαρίκια Ετικέτα: LK DESIGNS\nΕπίχρυσα σκουλαρίκια 18Κ από την Leetal Kalmanson. Τα SURI Crystal Round Earrings έχουν στρογγυλό σχήμα και είναι διακοσμημένα με σχέδια φίλιγκρι και διάφανα κρύσταλλα Swarovski. Τα σκουλαρίκια εφαρμόζουν με κούμπωμα τύπου πεταλούδας και είναι μόνο για τρυπημένα αυτιά.\nΣυνδυάστε τα SURI Crystal Round Earrings με λευκό σύνολο, χρυσά αξεσουάρ και σανδάλια με κρύσταλλα σε γήινες αποχρώσεις για μία ρομαντική εμφάνιση.\n– Μόνο για τρυπημένα αυτιά\nΔείτε περισσότερες πληροφορίες για το προϊόν: LK DESIGNS – SURI Crystal Round Earrings


Χλόη Λασκαρίδη: Η νέα «σιδηρά κυρία» των ελληνικών ξενοδοχείων | Espresso\n❱❱ Στα χέρια της Χλόης Λασκαρίδη τα «κλειδιά» των «Μεγάλη Βρεταννία», «King George» και «King’s Palace»Η Χλόη Λασκαρίδη, κόρη του εφοπλιστή και μεγαλομετόχου του ομίλου Λάμψα Θανάση Λασκαρίδη, είναι το νέο δημόσιο πρόσωπο για τα ξενοδοχεία της οικογένειας, τα εμβληματικά «Μεγάλη Βρεταννία» και «King George», και σύντομα και το γειτονικό «King’s Palace».\nΗ όμορφη και νεαρή φυσιογνωμία της κρύβει την μπαρουτοκαπνισμένη διαδρομή της στις μπίζνες στο πλευρό του πατέρα της. Η Χλόη Μαρία Λασκαρίδη εκτελεί καθήκοντα διευθύντριας εταιρικής ανάπτυξης στη Λάμψα Α.Ε. από το 2008, ενώ είναι μέλος του διοικητικού συμβουλίου της εισηγμένης, που έχει και άλλα δύο ξενοδοχεία, στη Ρόδο και στο Βελιγράδι. Σπούδασε Διεθνείς Σχέσεις και Ιστορία (BA) στο πανεπιστήμιο Reading της Αγγλίας και στη συνέχεια έκανε όχι ένα, αλλά δύο μεταπτυχιακά στο Λονδίνο, ένα masters στις War Studies στο King’s College και ένα masters στη Διαχείριση Ανθρωπίνων Πόρων στο London School of Economics.\nΤώρα η Χλόη καλείται να αναπτύξει μία από τις πολυτελέστερες μητροπολιτικές ξενοδοχειακές συστάδες στον κόσμο, καθώς τα τρία ξενοδοχεία της στο Σύνταγμα κατατάσσονται στα κορυφαία του δυτικού κόσμου. Νέες σουίτες, ανακαινίσεις και στρατηγική τοποθέτηση είναι δικά της projects. Βέβαια, ο πατέρας της Θανάσης Λασκαρίδης την πλαισίωσε με δύο «γερόλυκους» του ελληνικού τουρισμού: τον διευθύνοντα σύμβουλο της Λάμψα Τάσο Χωμενίδη, επί χρόνια επικεφαλής της ΕΤΑ, και τον γενικό διευθυντή της «Μεγάλης Βρεταννίας» Τιμ Ανανιάδη.\nΠριν από λίγες μέρες η Λάμψα ανακοίνωσε την απόκτηση του ξενοδοχείου «King George» αντί 43.000.000 ευρώ από τη Eurobank. Το πέντε αστέρων «King George» είναι ήδη από τις αρχές του 2013 ενοικιασμένο από την τράπεζα στη Λάμψα. Σημειώνεται πως η ξενοδοχειακή εταιρία έχει πλειοδοτήσει και στον διαγωνισμό του Αλληλοβοηθητικού Ταμείου Πρόνοιας Πρώην Εργαζομένων ΑΤΕ για τη μίσθωση ακινήτου του στη συμβολή των οδών Κριεζώτου και Πανεπιστημίου (όπου παλαιότερα στεγαζόταν το ξενοδοχείο «King’s Palace»). Σύμφωνα με την εξαμηνιαία οικονομική έκθεση της Λάμψα, το ξενοδοχείο «King George» εμφάνισε αύξηση πωλήσεων 21,2% σε σχέση με το πρώτο εξάμηνο του 2016 και η «Μεγάλη Βρεταννία» αύξηση πωλήσεων 21,1%. Επιπλέον, και το «Sheraton Rhodes» εμφάνισε αύξηση πωλήσεων 8,0%. Οσον αφορά τα ξενοδοχεία του ομίλου Λάμψα στη Σερβία, το μεν «Hyatt Regency Belgrade» κατέγραψε αύξηση πωλήσεων 22,9%, το δε «Excelsior» αύξηση 24,0%.\nΟι επενδύσεις του ομίλου, μαζί με τη δαπάνη για την αγορά του «King George» και την κατασκευή του «King’s Palace», θα ξεπεράσουν τα 80.000.000 ευρώ, ενώ στο στόχαστρο βρίσκονται και άλλα ξενοδοχεία, πέραν της πλατείας Συντάγματος. Τέλος, σε ό,τι αφορά τα προσωπικά της, η Χλόη Λασκαρίδη παντρεύτηκε έπειτα από σχέση δύο ετών τον Γιάννη Κορωνιά, γιο του πρώην επικεφαλής της Vodafone Ελλάδας Γιώργου Κορωνιά. Ο γάμος τους αποτέλεσε ασφαλώς κοσμικό γεγονός και η δεξίωση δόθηκε στο πατρικό σπίτι της Χλόης στην Εκάλη, την επονομαζόμενη «Βίλα Καίτη», σε μια από τις σπάνιες φορές που άνοιξε τις πύλες της για τόσο πολύ κόσμο.\nΟμιλος με επενδύσεις σε λιμάνια, καζίνα και ναυτιλία\nΟ πατέρας της Χλόης Θανάσης και ο θείος της Πάνος ελέγχουν έναν όμιλο επιχειρήσεων που περιλαμβάνει ξενοδοχεία, καζίνα, λιμάνια και στόλο ποντοπόρων πλοίων. Προ ολίγων ετών ο όμιλος Λασκαρίδη ακούστηκε επίσης και λόγω των κινήσεών του στη Λατινική Αμερική. Προχώρησε σε επένδυση ύψους 100.000.000 δολαρίων σε λιμάνι στο Μοντεβιδέο της Ουρουγουάης από κοινού με το αμερικανικό επενδυτικό fund Blackstone.\nΟ Πάνος Λασκαρίδης, πρόεδρος από φέτος της Ευρωπαϊκής Ενώσεως Εφοπλιστών, είναι ο μεγαλύτερος αδελφός εκ των δύο και εκείνος που προβάλλεται συνήθως περισσότερο στα media. Τo ακριβώς αντίθετο δηλαδή απ’ ό,τι ο ακριβοθώρητος 64χρονος Θανάσης Λασκαρίδης.\nΟι αδελφοί Πάνος και Θανάσης Λασκαρίδης έχουν τη χαρά να έχουν κάνει και μεγάλες οικογένειες, με τέσσερα και έξι παιδιά αντίστοιχα. Μεταξύ αυτών έχουν αρχίσει να προβάλλονται για την επιχειρηματική δραστηριοποίησή τους, εκτός από τη Χλόη, και η δεύτερη κόρη του Πάνου, η 35χρονη Σουζάνα, αλλά και ο γιος του Θάνου, ο 32χρονος Οδυσσέας, οι οποίοι έχουν εισέλθει την τελευταία δεκαετία στην ενεργό επιχειρηματική δράση.\nΟ όμιλος Λασκαρίδη, πέραν της ναυτιλίας, του τουρισμού και των ακινήτων, έχει και άλλες δουλειές. Συμμετέχει στην αεροπορική Aegean και έχει μπει και στις κατασκευές, ενώ έχει συστήσει κοινοπραξίες με αντικείμενο την αγορά διαχείρισης απορριμμάτων, την αξιοποίηση υδάτινων πόρων, την παραγωγή και εμπορία ηλεκτρικής αλλά και άλλων μορφών ενέργειας.


ΣΤΟΝ ΚΟΣΜΟ 28.11.2017\nHλιοβασίλεμα με θέα στον Πύργο της Τηλεόρασης, στην Alexanderplatz. (Φωτογραφία: © GETTY IMAGES/IDEAL IMAGE)\nO πολυχώρος KAOS φιλοξενεί συχνά διάφορα μουσικά events. (Φωτογραφία: Soeren Stache)\nΤο Five Elephant Mitte, ένα από τα πιο κομψά καφέ της πόλης, σερβίρει περιποιημένα ροφήματα και τέλειο τσίζκεϊκ.\nΠερίπατος στους κήπους του Charlottenburg Palace και έπειτα στάση για μπίρα στο Weiss Blau. (Φωτογραφία: AP Photo/dpa)\nΕΤΙΚΕΤΕΣ: Βερολίνο, Γερμανία\nΕστιατόριο Schwarzes cafe\nTηλ. +49 303138038\nΚαθημερινά 24 ώρες/24ωρο (Τρίτη κλειστά από 03.00 έως 10.00)\nΣπαγκέτι: 9,80 ευρώ\nΗ οδός Kantstrasse είναι περισσότερο γνωστή για τα εμπορικά μαγαζιά της: θα πας για έπιπλα και είδη σπιτιού, για μια επίσκεψη σ’ ένα ινστιτούτο αισθητικής ή για να δεις μια ταινία στον κινηματογράφο Delphi Filmpalast. Ανακάλυψα αυτό το συμπαθητικό εστιατόριο μια μέρα βγαίνοντας από την γκαλερί Camera work. Ακολούθησα τις χαρούμενες συζητήσεις και τους ήχους από το τσούγκρισμα ποτηριών και βρέθηκα στην όμορφη αυλή όπου στεγάζεται το Schwarzes. Το εβδομαδιαίο μενού αλλάζει συχνά, τα κέικ είναι σπιτικά και σερβίρουν μεγάλη ποικιλία από τσάγια, χυμούς, μπίρες, κοκτέιλ και άλλα ποτά. Σας προτείνω σπαγκέτι με πάπρικα, πέστο και χαλούμι.\nΒιβλιοθήκη-τηλεφωνικός θάλαμος BücherZelle\nΠαραδέχομαι ότι είναι πολλοί οι βιβλιοφάγοι σαν εμένα που δυσκολεύονται να μοιραστούν τα βιβλία τους. Παρ’ όλα αυτά, βρίσκω χρήσιμη τη μεταμόρφωση των παλιών τηλεφωνικών θαλάμων σε μικρές βιβλιοθήκες, όπου ο καθένας μπορεί να αφήσει και να πάρει όποιο βιβλίο θέλει. Τα περισσότερα είναι στα γερμανικά, αλλά ψάχνοντας μπορεί να βρείτε κάποια και σε άλλες γλώσσες. Αν θέλετε, μπορείτε να αφήσετε κι εσείς ένα βιβλίο στη μητρική σας γλώσσα!\nTηλ. +49 30-994040997\nPancakes (mini): 6 ευρώ\nΛαχταριστό πρωινό στο Benedict. (Φωτογραφία: Markus Braumann)\nΑν είστε λάτρης του πρωινού, εδώ σερβίρεται όλες τις ώρες της ημέρας. Η ιδέα ξεκίνησε από το Τελ Αβίβ, όπου υπάρχουν πολλά καταστήματα Benedict, αυτό όμως του Βερολίνου είναι το πρώτο που ανοίγει εκτός Ισραήλ. Τις ώρες αιχμής, μπορεί να χρειαστεί να περιμένετε από τριάντα έως και εξήντα ολόκληρα λεπτά! Γι’ αυτό κάντε την έκπληξη και περάστε για πρωινό μετά τις 4 το απόγευμα, οπότε θα μπορείτε να κάνετε και κράτηση. Αν παρ’ όλα αυτά βρεθείτε μπροστά σε μεγάλη ουρά, ξεκινήστε με έναν καφέ –είναι εξαιρετικός– και οπλιστείτε με υπομονή. Όταν έρθει η σειρά σας για παραγγελία, ζητήστε ομελέτα –θα σας φέρουν και ένα καλαθάκι γεμάτο ψωμί– και, αν πεινάτε πολύ, συνεχίστε με τηγανίτες. Συνοδεύστε τα σνακ της επιλογής σας με καφέ, τσάι ή ένα κοκτέιλ μιμόζα.\nΣινεμά Tilsiter Lichtspiele\nΕισιτήριο: 5,50 ευρώ\nΗ πρώτη προβολή σ’ αυτόν τον κινηματογράφο έγινε το 1908. Tilsiter ονομαζόταν ο δρόμος στον οποίο πρωτολειτούργησε και δεν υπάρχει πια. Το σινεμά επέζησε του Β΄ Παγκοσμίου Πολέμου και επέστρεψε με την αύρα του κλασικού έπειτα από μια ανάπαυλα κατά τη διάρκεια του Ψυχρού Πολέμου. Το πρόγραμμά του περιλαμβάνει προσεκτικά επιλεγμένες ταινίες του διεθνούς και του γερμανικού κινηματογράφου. Συχνά διοργανώνονται λογοτεχνικές ή μουσικές βραδιές. Το ίδιο το κτίριο θα σας εντυπωσιάσει πολύ: οι αίθουσες προβολής έχουν τη γοητεία των αρχών του 19ου αιώνα, ενώ στο μπαρ θα πιείτε το ποτό σας υπό το φως των πολυελαίων.\nMπαρ Stagger Lee\nTηλ. +49 30-29036158\nΕίναι ένα από τα καλύτερα μπαρ του Βερολίνου. Θα χρειαστεί να χτυπήσετε το κουδούνι και να περιμένετε λίγο ώσπου να σας ανοίξει ο μπάρμαν, αλλά θα πιείτε καταπληκτικά κοκτέιλ σε έναν άνετο και φιλικό χώρο. Το εσωτερικό θυμίζει σαλούν: με τις χαρακτηριστικές δίφυλλες πόρτες, τον χαμηλό φωτισμό, τους μεγάλους δερμάτινους καναπέδες και τις πολυθρόνες, τα σκούρα ξύλινα πατώματα και τη vintage ταμειακή μηχανή. Υπάρχουν δύο χώροι, για καπνιστές και μη. Τα κοκτέιλ σερβίρονται συχνά σε ασυνήθιστα ποτήρια και κοστίζουν από 9 έως 15 ευρώ.\nΕστιατόριο Diener Tattersall\nBoulette: 6,50 ευρώ\nΑυτό που βρίσκω ότι λείπει από το Βερολίνο είναι το καλό γερμανικό φαγητό. Αν όμως κατευθυνθείτε στα δυτικά της πόλης, θα ανακαλύψετε ότι μπορείτε να απολαύσετε πολλά περισσότερα –και νοστιμότερα– εκτός από καλόγουστες και φινετσάτες μπουτίκ. Σε εστιατόρια όπως το Diener Tattersall θα δοκιμάσετε παραδοσιακά γερμανικά πιάτα, όπως τα υπέροχα κεφτεδάκια boulette, αλλά θα δείτε και ένα Βερολίνο που δεν το γνωρίζουν ούτε οι κάτοικοί του. Έχει αυτή την ιδιαίτερη ατμόσφαιρα που αποπνέουν τα παλιά μαγαζιά και σε κάνει να νιώθεις ότι ξαναζείς την ιστορία της πόλης, από τον Ψυχρό πόλεμο και την πτώση του Τείχους μέχρι την επανένωση των δύο Γερμανιών.\nΜπιραρία Emils Biergarten\nΚαθημερινά από Απρίλιο έως Οκτώβριο 15.00-22.00\nPizza Gustosa: 8 ευρώ\nΗ βόλτα στην περιοχή του Prenzlauer Berg κλείνει με μια μπίρα στο Emils. (Φωτογραφία: © GETTY IMAGES/IDEAL IMAGE)\nΈπειτα από πέντε χρόνια λειτουργίας, το Emils έχει πλέον φανατικούς θαμώνες – και όχι μόνο στη συνοικία Prenzlauer Berg, όπου βρίσκεται. Πίτσα, μπίρα και ποδόσφαιρο είναι οι λέξεις-κλειδιά που το χαρακτηρίζουν και στα οποία χρωστά την επιτυχία του. Καθώς είναι λιγότερο τουριστικό από άλλα beer gardens της πόλης, αποτελεί σημείο συνάντησης για κάθε σπουδαίο ποδοσφαιρικό αγώνα. Ακόμη κι αν δεν είστε ποδοσφαιρόφιλοι, είναι ιδανικό για μεσημεριανή πίτσα και μπίρα –όσο πιο νωρίς πάτε, τόσο μικρότερη η αναμονή–, ενώ υπάρχει και χώρος απασχόλησης για τα παιδιά.\nΚαφέ Five Elephant Mitte\nTηλ. +49 30-96081527\nΤσίζκεϊκ: 3,80 ευρώ\nΗ άφιξή του άλλαξε τον «χάρτη» των καφέ της πόλης. Είναι ένα από τα πιο κομψά και γοητευτικά στέκια που θα δείτε στο Βερολίνο και φυσικά ο καφές του είναι εξαιρετικός, καθώς φτιάχνεται από καλά χαρμάνια και επαγγελματίες του είδους. Ακολουθήστε τη συμβουλή μου και παραγγείλτε flat white και τσίζκεϊκ. Το αφρόγαλα έχει την τέλεια υφή και θερμοκρασία και συνδυάζεται υπέροχα με τον ελαφρώς φρουτένιο, όξινο καφέ. Όσο για το τσίζκεϊκ... δεν υπάρχουν λόγια.\nΜπιραρία Weiss Blau\nTηλ. +49 30-36410163\nΦιάλη μπίρας: από 1,60 ευρώ\nΣτην μπιραρία Weiss Blau τα μικροζυθοποιεία έχουν την τιμητική τους. (Φωτογραφία: SHUTTERSTOCK)\nΗ καλύτερη μπιραρία του Βερολίνου βρίσκεται στη συνοικία Charlottenburg. Επειδή όμως είναι πολύ μικρή, εύκολα θα την προσπεράσετε. Για να την εντοπίσετε, αναζητήστε το χαρούμενο πλήθος που συζητά πίνοντας την μπίρα του στον δρόμο. Ο Βαυαρός ιδιοκτήτης της έχει ανεξάντλητες γνώσεις για τα μικροζυθοποιεία από τα οποία προμηθεύεται τις μπίρες του μαγαζιού, οι οποίες δεν πωλούνται στα μεγάλα μπαρ. Υπολογίστε στη βοήθεια των θαμώνων για να αποφασίσετε για την παραγγελία σας. Θα σας συμβουλεύσουν εξαιρετικά.\nΠολυχώρος Kaos Berlin\nTηλ. +49 30-68910739\nΕνημερωθείτε για τα events στο site kaosberlin.de\nΤο KAOS είναι ένας δημιουργικός χώρος στη βιομηχανική περιοχή Schöneweide, κοντά στον ποταμό Σπρέε. Γι’ αυτό άλλωστε παλιά ονομαζόταν «Σικάγο του Σπρέε». Η ομάδα που έφτιαξε το KAOS αποτελείται από επαγγελματίες του ντιζάιν, της επικοινωνίας, της τέχνης και της χειροτεχνίας. Στους χώρους του υπάρχουν διάφορα μικρά ατελιέ και οργανώνονται συχνά μουσικά events και εκθέσεις. Το καλωσόρισμα για τους επισκέπτες γίνεται με ένα ποτό στη βεράντα με θέα στον ποταμό.


ΚΒΑΝΤΙΚΗ ΦΥΣΙΚΗ ΚΑΙ ΠΝΕΥΜΑΤΙΚΕΣ ΑΛΗΘΕΙΕΣ – Μέρες Παράξενες…\n09/09/2015 09/09/2015 Νίκος Κ\n– Ρίτσαρντ Φεϋνμαν –\nΕπιλέξτε «κάτι» από την ζωή σας που θα θέλατε να αντιληφθείτε στο φως της κβαντικής φυσικής. Μπορεί να είναι αντικείμενο, άνθρωπος ή κατάσταση. Ή μπορεί να είναι ένα συναίσθημα, μια σκεπτομορφή, μια πεποίθηση, επιθυμία, ανάγκη, στόχος, ιδέα, φόβος ή σύγκρουση με τον εαυτό σας ή με άλλους. Μπορεί να είναι το δικό σας σώμα ή ο νους, ή ακόμα ο παρατηρητής του δικού σας σώματος ή νου.Ίσως να επιλέξετε κάτι που θα θέλατε να αντιληφθείτε και να πλησιάσετε με έναν πιο θετικό τρόπο, λιγότερο φόβο, προσκόλληση ή ένταση.\n6. Συνειδητοποιείστε ότι είναι στην πραγματικότητα μια προσωρινή εκδήλωση του απεριόριστου κβαντικού πεδίου που γίνεται μέσα από τη δική σας παρατήρηση και την συμμετοχή σ’ αυτό. (Μια συμμετοχή είναι ότι το φοβόσαστε, ή το απορρίπτετε ή το αφήνετε να σας κάνει να νιώθετε αρνητικά)\n7. Είναι μια «κατασκευή» του νου σας – κάτι με το οποίο συντονίζεστε – όπως συντονίζεστε με ένα σταθμό στην τηλεόραση.\n9. Βιώστε το σαν ενέργεια, χωρίς κρίση, δεχτείτε το όπως είναι – σαν ενέργεια\nΥπερφύση – Mετά την Υπερφύση (Λαϊαλ Γουάτσον)Πνευματική Νοημοσύνη, (Ιαν Μαρσαλ)\nΤι στο…. μπίιιπ ξέρουμε (Βιβλίο και Ταινία)\nPrevious Οκτώ νεκροί από την αμμοθύελλα που σαρώνει τη Μέση Ανατολή (ΦΩΤΟ)\nNext Οτιδήποτε αντιλαμβανόμαστε είναι »ψεύτικο» | Οι λειτουργίες που μας »κάνουν ανθρώπους»


Μπάιντεν:«Κολοσσιαία εξέλιξη» η έγκριση του σχεδίου των $1,2 τρισ\n06.11.2021 - 18:38\nXαιρέτισε την έγκριση του γιγαντιαίου σχεδίου των επενδύσεων στις υποδομές, ύψους 1,2 τρισεκατομμυρίου δολαρίων\n05.07.2022 - 20:09\nΒρετανικές παμπ: Έρευνα δείχνει ότι μειώνονται – Οι λόγοι\nΑνησυχία προκαλεί η μεγάλη συρρίκνωση που εμφανίζει ο αριθμός των παμπ στην Αγγλία και την Ουαλία, αγγίζοντας χαμηλό τουλάχιστον 17 ετών. Σύμφωνα με σχετική έρευνα της συμβουλευτικής Altus Group, πρόκειται για αποτέλεσμα των πιέσεων από την πανδημία σε συνδυασμό με την πρόσφατη άνοδο των τιμών στην ενέργεια και σε άλλα προϊόντα.\nΕιδικότερα, την τελευταία δεκαετία, χιλιάδες παμπ έκλεισαν στη χώρα. Σε Αγγλία και Ουαλία μόνο το 2021 έκλεισαν 400 παμπ, ενώ στο πρώτο εξάμηνο του 2022 περίπου 200, καθώς ο πληθωρισμός «διαγράφει» τα κέρδη τους.\nΠαρατηρείται επίσης ότι οι νέοι τείνουν να πίνουν λιγότερο και τα σούπερ μάρκετ πωλούν φθηνότερο αλκοόλ, σύμφωνα με την Altus. Παράλληλα, οι επιχειρήσεις που δραστηριοποιούνται στον κλάδο, διαμαρτύρονται ότι η φορολογία είναι υπερβολικά υψηλή. Η βρετανική κυβέρνηση από την πλευρά της δηλώνει ότι έχει μειώσει τους φόρους, όμως η σχετική βιομηχανία ασκεί πιέσεις για περισσότερα μέτρα ελάφρυνσης.\nΑξίζει να σημειωθεί ότι το 2019, η εθνική στατιστική υπηρεσία της Βρετανίας ανακοίνωσε πως οι παμπ αυξήθηκαν για πρώτη φορά μέσα σε μία δεκαετία. Ωστόσο, η εικόνα άλλαξε δραματικά κατά τη διάρκεια της πανδημίας, όταν τα lockdown υποχρέωσαν τις επιχειρήσεις της εστίασης να κλείσουν ή να επιβάλουν αυστηρά υγειονομικά μέτρα.\nΩς αποτέλεσμα, όπως προκύπτει από την έρευνα της Altus, ο συνολικός αριθμός των παμπ έχει φτάσει στο χαμηλότερο επίπεδο από τότε που η εταιρεία άρχισε να κρατάει αρχεία το 2005.\nΟ επικεφαλής της Altus για την Βρετανία, Robert Hayton, δήλωσε: «Ενόσω οι παμπ απεδείχθησαν εξαιρετικά ανθεκτικές κατά τη διάρκεια της πανδημίας, τώρα βρίσκονται ενώπιον νέων εμποδίων, παλεύοντας με το κόστος λειτουργίας εν μέσω μίας κρίσης με κλιμακούμενες τιμές ενέργειας, πληθωριστικές πιέσεις και αυξήσεις φορολογίας».


ΔΗΜΗΤΡΗΣ ΚΑΡΡΑΣ: Συνεδρίαση 9η/2016 Δημοτικού Συμβουλίου Παλλήνης\n7. Λήψη απόφασης περί έγκρισης μελέτης και τρόπου διενέργειας για το έργο με τίτλο: «ΕΠΟΥΛΩΣΗ ΛΑΚΚΟΥΒΩΝ ΕΤΟΥΣ 2016 ΔΕ ΑΝΘΟΥΣΑΣ», αρ. μελ. 20/2016.\n8. Λήψη απόφασης για παραλαβή της μελέτης «ΠΡΟΜΕΛΕΤΗ ΟΜΒΡΙΩΝ TMHMATOΣ ΠΕΡΙΟΧΗΣ Π.Ε1 ΑΣΥΡΜΑΤΟΣ».\n9. Λήψη απόφασης περί έγκρισης του Πρωτοκόλλου Προσωρινής και Οριστικής Παραλαβής του έργου: «ΕΝΟΠΟΙΗΣΗ ΤΩΝ ΑΘΛΗΤΙΚΩΝ, ΣΧΟΛΙΚΩΝ & ΚΟΙΝΟΧΡΗΣΤΩΝ ΧΩΡΩΝ ΜΕ ΔΙΚΤΥΟ ΠΕΖΟΔΡΟΜΙΩΝ, ΧΩΡΟΥΣ ΠΕΡΙΠΑΤΟΥ & ΑΝΑΨΥΧΗΣ», αρ.μελ.14/2008.\n10. Λήψη απόφασης περί έγκρισης χορήγησης άδειας επισκευής και απότμησης πεζοδρομίου επί της οδού Ευρυτανίας 9 στη ΔΕ Γέρακα Δήμου Παλλήνης.\n11. Λήψη απόφασης για σύσταση Επιτροπής για σύνταξη πρωτοκόλλου Διαπίστωσης βλαβών που προξενήθηκαν από ανωτέρω βία στο έργο «ΑΠΟΚΑΤΑΣΤΑΣΗ ΚΑΤΟΛΙΣΘΗΣΕΩΝ ΚΑΙ ΕΡΓΑ ΥΠΟΔΟΜΗΣ ΣΤΗΝ ΟΔΟ ΚΥΠΡΟΥ».\n12. Λήψη απόφασης περί σύστασης μιας (1) θέσης με σχέση ΙΔΑΧ στον ΟΕΥ Δήμου Παλλήνης, σε συμμόρφωση τελεσίδικης δικαστικής απόφασης.\n13. Λήψη απόφασης περί έγκρισης υποβολής πρότασης χρηματοδότησης στο ΠΕΠ ΑΤΤΙΚΗΣ 2020 με τίτλο: «ΔΟΜΗ ΠΑΡΟΧΗΣ ΒΑΣΙΚΩΝ ΑΓΑΘΩΝ: ΚΟΙΝΩΝΙΚΟ ΠΑΝΤΟΠΩΛΕΙΟ – ΠΑΡΟΧΗ ΣΥΣΣΙΤΙΟΥ - ΚΟΙΝΩΝΙΚΟ ΦΑΡΜΑΚΕΙΟ».\n14. Λήψη απόφασης περί έγκρισης ή μη υλοποίησης εκδηλώσεων για τον εορτασμό της Οσίας Ανθούσας, την περίοδο από 8 έως 11 Ιουλίου, έγκριση των απαιτούμενων δαπανών και διάθεση της αντίστοιχης πίστωσης σύμφωνα με τις κείμενες διατάξεις.\n15. Λήψη απόφασης περί, απόδοσης στις σχολικές επιτροπές, εσόδων από δημοτικό φόρο, προορισμένων για τις λειτουργικές ανάγκες των σχολείων.\n16. Λήψη απόφασης περί έγκρισης παραχώρησης της χρήσης στο Δήμο Παλλήνης, υπηρεσιακού οχήματος μάρκας, ιδιοκτησίας της Περιφέρειας Αττικής - Π.Ε.Α.Α.\n17. Λήψη απόφασης περί έγκρισης χορήγησης παράτασης σύμβασης μεταξύ του Δήμου Παλλήνης και της εταιρείας Λυχνία Α.Ε. Υιοί Θ. Βγόντζα, με τίτλο «Προμήθεια σταντς που θα φιλοξενούν ενημερωτικά φυλλάδια στα πλαίσια της καλύτερης ενημέρωσης των δημοτών του Δήμου μας».\n18. Λήψη απόφασης περί έγκρισης διενέργειας προμηθειών–υπηρεσιών & καθορισμός του τρόπου εκτέλεσης.\n19. Λήψη απόφασης περί αποζημίωσης λόγω ρυμοτομίας στη περιοχή «Π.Ε11 -ΒΑΚΑΛΟΠΟΥΛΟ» Δ.Ε Παλλήνης στο όνομα ΣΤΕΛΛΑ ΔΗΜΗΤΡΑ.\n20. Λήψη απόφασης περί αποζημίωσης λόγω ρυμοτομίας στη περιοχή «ΑΓΙΟΣ ΝΙΚΟΛΑΟΣ» Δ.Ε Παλλήνης στο όνομα ΒΑΣΙΛΙΚΗ ΜΑΥΡΟΜΑΤΗ.\n21. Λήψη απόφασης για ορθή επανάληψη της υπ΄άριθμ. 160/2016 απόφασης δημοτικού συμβουλίου.\n22. Λήψη απόφασης περί έγκρισης του απολογισμού χρήσης οικονομικού έτους 2015 του ΝΠΔΔ «Πρωτοβάθμια Σχολική Επιτροπή Δήμου Παλλήνης».\n23. Λήψη απόφασης περί έγκρισης του απολογισμού χρήσης οικονομικού έτους 2015 του ΝΠΔΔ «Δευτεροβάθμια Σχολική Επιτροπή Δήμου Παλλήνης».\n24. Λήψη απόφασης περί έγκρισης του ισολογισμού έτους 2016 της Κ.Ε.Α.Π.Π.Δ.Π.\n25. Λήψη απόφασης περί έγκρισης προϋπολογισμού εσόδων –εξόδων για το έτος 2016 του Ειδικώς Αναγνωρισμένου Φιλανθρωπικού Σωματείου μη κερδοσκοπικού χαρακτήρα, με την επωνυμία: «ΣΎΛΛΟΓΟΣ ΓΟΝΕΩΝ & ΚΗΔΕΜΟΝΩΝ ΝΟΗΤΙΚΑ ΥΣΤΕΡΟΥΝΤΩΝ ΑΤΟΜΩΝ-ΠΡΟΤΥΠΟ ΕΙΔΙΚΟ ΟΙΚΟΤΡΟΦΕΙΟ,«ΟΙ ΑΓΙΟΙ ΑΝΑΡΓΥΡΟΙ».\n26. Λήψη απόφασης περί έγκρισης προϋπολογισμού εσόδων–εξόδων για το έτος 2016 του Ειδικώς Αναγνωρισμένου Φιλανθρωπικού Σωματείου μη κερδοσκοπικού χαρακτήρα, με την επωνυμία: «ΚΕΝΤΡΟ ΕΙΔΙΚΩΝ ΑΤΟΜΩΝ Η ΧΑΡΑ (Κ.Ε.Α.).\n27. Λήψη απόφασης περί έγκρισης επιστροφής χρημάτων ως αχρεωστήτως εισπραχθέντων στο όνομα ΣΠΥΡΙΔΩΝΑΣ ΦΙΛΙΠΠΑΣ.\n28. Λήψη απόφασης περί έγκρισης επιστροφής χρημάτων ως αχρεωστήτως εισπραχθέντων στο όνομα ΑΘΑΝΑΣΟΠΟΥΛΟΣ ΧΡΗΣΤΟΣ.\n29. Λήψη απόφασης περί κοπής δέντρων και θάμνων που εκφύονται επί της οδού Λευκών Ορέων.\n30. Λήψη απόφασης για ορθή επανάληψη της υπ΄άριθμ. 134/2016 απόφασης δημοτικού συμβουλίου.\n31. Λήψη απόφασης για διαγραφές και τακτοποιήσεις σε βεβαιωτικούς καταλόγους ύδρευσης.


Ο Αβδελιώδης συνταξιδιώτης του Παναΐτ Ιστράτι | Άρθρα | Ελευθεροτυπία\n«ΑΓΝΩΣΤΟΣ ΕΛΛΗΝΙΣΜΟΣ»: ΚΥΚΛΟΣ ΕΚΔΗΛΩΣΕΩΝ ΣΤΗ «ΣΤΕΓΗ» ΩΝΑΣΗ\nΟ Αβδελιώδης συνταξιδιώτης του Παναΐτ Ιστράτι\n«Οταν κάτι είναι ελκυστικό για τους οφθαλμούς, αλλά δεν σου προσφέρει πνευματική ουσία, τότε είναι άχρηστη πληροφορία που σου δεσμεύει το χρόνο και τη νοητική σου εξέλιξη», σχολιάζει ο Δήμος Αβδελιώδης «Οχι μόνον. Γενικά έχει ξεχαστεί ο Ιστράτι», μας διορθώνει ο καλός σκηνοθέτης. «Κι εγώ ήμουν ανάμεσα σε όσους τον είχαν ξεχάσει».\nΟταν, όμως, η Στέγη Γραμμάτων και Τεχνών του Ιδρύματος Ωνάση προσκάλεσε τον Αβδελιώδη να συμμετάσχει στον, βασισμένο σε μια ιδέα του Δημήτρη Παπαδημητρίου και αφιερωμένο στο ελληνικό τραγούδι, κύκλο εκδηλώσεων «Αγνωστος Ελληνισμός», η έρευνα που έκανε με την Μπουμπουλίνα Νικάκη τον προσανατόλισε κατ' ευθείαν στην περίεργη περίπτωση αυτού του σπουδαίου λογοτέχνη.\nΑποτέλεσμα; Η παράσταση «Ταξιδεύοντας με τον Παναΐτ Ιστράτι» παρουσιάζεται αύριο στη Στέγη με τη συμμετοχή στο μουσικό μέρος της Μαρίας Φαραντούρη, της Αρετής Κετιμέ και του Νικόλα Στυλιανού και με τον Δήμο Αβδελιώδη όχι μόνο να σκηνοθετεί, αλλά και να ερμηνεύει.\n«Αυτό να μην το πάρετε, λέει, τοις μετρητοίς, διότι δεν πρόκειται βέβαια να παίξω κανένα ρόλο. Στην πραγματικότητα πρόκειται για μια επιμελημένη σκηνική ανάγνωση, που θα συνδυαστεί με μουσική, ώστε να δώσουμε λίγο την ατμόσφαιρα του λόγου του συγγραφέα».\nΤο κείμενο προέρχεται από τη δραματουργική επεξεργασία της Νικάκη σε ένα διήγημα που έγραψε ο Ιστράτι, περιγράφοντας ένα ταξίδι που έκανε το 1906, όταν πήγε στην Αλεξάνδρεια, περνώντας από Κωνσταντινούπολη, Σμύρνη και Πειραιά. «Είναι ένα ταξίδι, στο οποίο οι εικόνες και τα αισθήματα αλλάζουν ραγδαία, γιατί, όσο πλησιάζει προς το Νότο, αλλάζει το κλίμα και η νοοτροπία των ανθρώπων. Ούτως ή άλλως στη σκέψη του Ιστράτι, λόγω των ταξιδιών του, προσαρτήθηκαν στοιχεία τα οποία δεν βρίσκουμε στην εγχώρια ηθογραφία και σκέψη. Ετσι το πλάνο μας είχε εξαρχής δύο στόχους: να αποκαλύψει τον άγνωστο Ελληνισμό, σε επίπεδο μουσικής και κειμένου, και να αναδείξει τη μουσική μέσα από το λόγο».\nΣυνεπώς τι μουσική επιλέξατε;\n«Δεν ήθελα σε καμία περίπτωση να βρούμε τραγούδια που να αντανακλούν την έννοια του φολκλόρ ή της ταυτολογίας με την εποχή. Περισσότερο θέλαμε μουσικές που να συνδυάζονται με το πνεύμα κι όχι με την εποχή ή το ύφος του έργου. Πολύτιμος συνεργάτης μου υπήρξε ο Γιώργος Ευσταθίου, με τον οποίο βρήκαμε μουσικά κομμάτια που ταιριάζουν: δύο τραγούδια από την "Οδύσσεια" του Μίκη Θεοδωράκη, με ερμηνεύτρια τη Φαραντούρη, ένα τραγούδι του Σαββόπουλου, ένα του Ξυδάκη, ένα εξαιρετικό ορχηστρικό του Χατζιδάκι, το Εμβατήριο της Σμύρνης και κάποια άλλα κομμάτια που βοηθάνε την ατμόσφαιρα».\nΣ' ένα σύγχρονο θεατή τι λέει η παράσταση;\n«Οι σκεπτόμενοι άνθρωποι σε δύσκολες εποχές είχαν στο προσκέφαλό τους ένα βιβλίο. Ο Ελύτης έλεγε "μνημονεύσατε Παπαδιαμάντη". Συνεπώς, στις δύσκολες στιγμές που όλοι περνάμε, για να μπορέσουμε να στηρίξουμε το πνεύμα και την ύπαρξή μας, ψάχνουμε να στηριχτούμε σε ένα λόγο. Αυτό αφορά και το διήγημα του Ιστράτι: είναι ένα κείμενο που θα μας μεταδώσει ζεστασιά για τους συνανθρώπους μας και την αίσθηση μιας παγκοσμιότητας -όχι παγκοσμιοποίησης».\nΣτο πρώτο μέρος της βραδιάς θα παρουσιαστεί και «Το μόνον της ζωής του ταξείδιον» του Γεωργίου Βιζυηνού, στη διασκευή και τη σκηνοθεσία που είχε κάνει ο Αβδελιώδης κατ' αρχήν για την παράσταση του 2007 στο θέατρο Arti. Και στην τωρινή εκδοχή επανέρχονται οι ίδιοι συντελεστές: Μ. Αργυρίδου (ερμηνεία), Β. Γιαννάκης (μουσική), Ολγα Σμιρνόβα (τσέλο), Αλ. Αβδελιώδης (πιάνο).\nΟ άγνωστος Ελληνισμός είναι ένα πεδίο που πάντα σας ενδιέφερε. Αλλωστε κι ο Βιζυηνός μάλλον ένα κομμάτι άγνωστου Ελληνισμού ήταν...\n«Φοβάμαι πως είναι ακόμα. Δεν αρκεί μια παράσταση ή μια καλή ταινία για να μπορέσει κάποιος να βρει τη θέση που του αρμόζει. Αλλά το θέμα δεν είναι να αξιολογήσουμε σωστά έναν ποιητή. Είναι πολύ πιο πρακτικό: πόση ανάγκη έχουμε εμείς σήμερα τους μεγάλους ποιητές και συγγραφείς. Σε μια περίοδο που έχουν κλονιστεί τα θεμέλια των αξιών κι επαναξιολογούνται τα πράγματα, αυτός ο άγνωστος Ελληνισμός είναι νομίζω ό,τι πιο πολύτιμο μπορούμε να έχουμε».\ninfo: Η παράσταση «Ταξιδεύοντας με τον Παναΐτ Ιστράτι» παρουσιάζεται αύριο στην κεντρική σκηνή της Στέγης Γραμμάτων και Τεχνών (Λ. Συγγρού 107-109). Εισιτήρια: 40, 30, 20, 15 ευρώ και 10 ευρώ (φοιτητικά). *\nΠοιος ήταν ο συγγραφέας της «Κυρα-Κυραλίνας»;\nΟ Παναΐτ Ιστράτι ή Γεράσιμος-Παναγής Βαλσαμής γεννήθηκε το 1884 στη Βράιλα της Ρουμανίας.\nΗταν γιος του Κεφαλονίτη Γεώργιου Βαλσαμή και της Ρουμάνας Ζωίτσας Ιστράτι. Μικρός έχασε τον πατέρα του, εγκατέλειψε το σχολείο (στην τετάρτη Δημοτικού) και έκανε διάφορες δουλειές του ποδαριού. Αριστερός (αργότερα κατηγορήθηκε ως τροτσκιστής), ασχολήθηκε με το συνδικαλισμό στο σωματείο των εργατών του λιμανιού της Βράιλας.\nΑργότερα περιπλανήθηκε σε Αίγυπτο, Παλαιστίνη, Συρία, Τουρκία, Ελλάδα, Ιταλία και Γαλλία. Οταν προσβλήθηκε από φυματίωση κατέφυγε σε ελβετικό σανατόριο κι εκεί έμαθε μόνος του γαλλικά. Το 1921 έκανε απόπειρα αυτοκτονίας σ' έναν δημόσιο κήπο στη γαλλική Νίκαια. Είχε αφήσει ένα γράμμα κι αυτό έγινε αφορμή να τον ανακαλύψει ο Γάλλος λογοτέχνης Ρομέν Ρολάν, ο οποίος τον έπεισε να γράψει στα γαλλικά.\nΤο 1923 εκδόθηκε το πρώτο του βιβλίο: «Κυρα-Κυραλίνα». Ακολούθησαν: «Ο θείος Αγγελος», «Χαϊντούκοι», «Δόμνιτσα Σνάγκοφ», «Ο Μιχαήλ», «Η Νεραντζούλα», «Τα Γαϊδουρόγκαθα του Μπαραγκάν», «Προς την άλλη φλόγα» (όπου ασκεί κριτική στη σταλινική ΕΣΣΔ), «Ο Σφουγγαράς» κ.ά. Την άνοιξη του 1935 πεθαίνει από φυματίωση στο Βουκουρέστι.


Διεθνής διάκριση της Σκιάθου\nΤελευταία ενημέρωση: 2018-05-11, 18:49:14\nΤην Τρίτη 15 Μαΐου ξεκινούν στη Σκιάθο οι εκδηλώσεις στο πλαίσιο της δράσης «Εβδομάδα Ανακάλυψης Ευρωπαϊκών Κοιμητηρίων», της Eνωσης Σημαντικών Κοιμητηρίων, του φορέα διαχείρισης της Πολιτιστικής Διαδρομής Ευρωπαϊκών Κοιμητηρίων του Συμβουλίου της Ευρώπης.\nΗ δράση, η οποία φέρει τον τίτλο «Οι Υπαίθριες Γλυπτοθήκες της Μνήμης», έχει ενταχθεί στο Ευρωπαϊκό Eτος Πολιτιστικής Κληρονομιάς 2018 και πραγματοποιείται σε συνδιοργάνωση με την Περιφερειακή Ενότητα Μαγνησίας και Σποράδων, και με την υποστήριξη του Δήμου Σκιάθου. Η Ελλάδα συμμετέχει για πρώτη φορά, με μια σειρά εκδηλώσεων (15-22 Μαΐου 2018) που συνδιοργανώνονται από το Τμήμα Διεθνών Σχέσεων της Διεύθυνσης Διεθνών Σχέσεων και Ευρωπαϊκής Ενωσης του Υπουργείου Πολιτισμού και Αθλητισμού και τον Πολιτιστικό Σύλλογο «Η Σκιάθος».\nΣτην εναρκτήρια εκδήλωση, στις 15 Μαΐου, στο Πολιτιστικό Κεντρο Σκιάθου παρόντες θα είναι η γενική γραμματέας κα Μ. Ανδρεαδάκη-Βλαζάκη, η αντιπεριφερειάρχης ΠΕ Μαγνησίας & Σποράδων κα Δωροθέα Κολυνδρίνη, ο δήμαρχος Σκιάθου κος Δ. Πρεβεζάνος και η πρόεδρος της Ένωσης Σημαντικών Κοιμητηρίων της Ευρώπης L. Plibersek. Στην εκδήλωση θα πάρουν μέρος με ομιλίες στελέχη του Υπουργείου Πολιτισμού και Αθλητισμού, εκπαιδευτικοί της Πρωτοβάθμιας και Δευτεροβάθμιας Εκπαίδευσης, καθώς και η μελετήτρια του Κοιμητηρίου Σκιάθου, ιστορικός - αρχαιολόγος κ. Συραϊνώ Κορωνιού - Διονυσίου.\nΕπισημαίνεται ότι στην εκδήλωση θα παρουσιαστούν καινοτόμες εκπαιδευτικές δράσεις ανάδειξης και προβολής για το ευρύ κοινό, καθώς και προωθητικό υλικό, που αφορά στα κοιμητήρια και στην εκπαιδευτική και τοπική κοινότητα. Το πρόγραμμα της εβδομάδας περιλαμβάνει επίσης έκθεση φωτογραφίας και ζωγραφικής με θέμα «Τα μνημεία της μνήμης» από τους μαθητές του Γυμνασίου, καθώς και επισκέψεις στο Κοιμητήριο της Σκιάθου, στο Σπίτι-Μουσείο του Αλέξανδρου Παπαδιαμάντη, στο Μουσείο Ναυτικής και Πολιτιστικής Παράδοσης Σκιάθου και στην Ιερά Μονή Ευαγγελισμού της Θεοτόκου.\nΗ Πολιτιστική Διαδρομή των Ευρωπαϊκών Κοιμητηρίων πιστοποιήθηκε από το ΣτΕ το 2010, σε αυτή μετέχουν 21 ευρωπαϊκές χώρες, και αποτελεί μέρος του Προγράμματος των Πολιτιστικών Διαδρομών του Συμβουλίου της Ευρώπης. Η Ελλάδα εντάχθηκε στην παραπάνω διαδρομή το 2011 μέσω του Α’ Κοιμητηρίου Αθηνών, ενώ το 2014 εντάχθηκε στην Ένωση το Κοιμητήριο Σκιάθου, μέσω των αποτελεσματικών πρωτοβουλιών που ανέλαβε ο Πολιτιστικός Σύλλογος «Η Σκιάθος». Ο πρόεδρος του ως άνω Συλλόγου, κ. Θεόδωρος Τζούμας, έχει εκλεγεί μέλος της Διοικούσας Επιτροπής της Ένωσης και ορίστηκε εκπρόσωπός της στη χώρα μας. Εκτοτε ένας σημαντικός αριθμός ελληνικών κοιμητηρίων, μεγάλης ιστορικής και καλλιτεχνικής αξίας, είτε έχουν ενταχθεί στην Ενωση είτε βρίσκονται σε πορεία ένταξης.\nΟ Πολιτιστικός Σύλλογος «Η Σκιάθος» έχει δώσει ιδιαίτερη βαρύτητα στην ανάδειξη και προστασία του κοιμητηρίου, όπου βρίσκονται τα σημαντικότερα γλυπτά της Σκιάθου. Με αίτημά του προς την Υπηρεσία Νεωτέρων Μνημείων και Τεχνικών Έργων Θεσσαλίας, υπέβαλε άρτια και επιστημονικά τεκμηριωμένη μελέτη της ιστορικού - αρχαιολόγου και επίτιμου μέλους του Συλλόγου, Συραϊνώς Κορωνιού - Διονυσίου και ακολούθησε ο χαρακτηρισμός του νοτίου τμήματος ως «Ιστορικού Τόπου».


Συντάξεις: Ποιοι εξαιρούνται από τη μείωση | Newspepper\nΕννέα περιπτώσεις συνταξιούχων εξαιρούνται από την προβλεπόμενη κατά 30% μείωση της σύνταξης, εφόσον συνεχίσουν να εργάζονται, σύμφωνα με απόφαση του υπουργείου Εργασίας.\nΑναλυτικότερα, από τη μείωση, εξαιρούνται:\n– Οι συνταξιούχοι του e-ΕΦΚΑ που αναλαμβάνουν μη υπακτέα στον e-ΕΦΚΑ εργασία ή δραστηριότητα: (α) στην Επικράτεια, (β) σε χώρες στις οποίες ισχύουν οι Ευρωπαϊκοί Κανονισμοί 883/2004 και 987/2009 ή σε χώρες με τις οποίες η Ελλάδα έχει συνάψει Διακρατική Σύμβαση Κοινωνικής Ασφάλισης, καθώς και (γ) σε Όργανα και Υπηρεσίες της Ευρωπαϊκής Ένωσης ή σε Διεθνείς Οργανισμούς.\n– Οι συνταξιούχοι του e-ΕΦΚΑ που προέρχονται από τον πρώην ΟΓΑ εφόσον ασκούν απασχόληση υπακτέα στην ασφάλιση του.\n– Οι ψυχικά ασθενείς , για τους οποίους η απασχόληση ενδείκνυται για λόγους ψυχοκοινωνικής αποκατάστασης.\n– Οι συνταξιούχοι με βάση το ν. 612/1977 (Ειδικές προϋποθέσεις συνταξιοδότησης ΑμεΑ) και τις διατάξεις που παραπέμπουν σε αυτόν.\n– Οι συνταξιούχοι του Δημοσίου, οι οποίοι απολύθηκαν και είχαν συμπληρώσει τουλάχιστον 20 χρόνια συντάξιμης υπηρεσίας με τουλάχιστον πενταετία συνεχούς πραγματικης συνταξιμης υπηρεσίας, καθώς και οι στρατιωτικοί.\n– Όσοι λαμβάνουν το εξωϊδρυματικό επίδομα, καθώς και τα τέκνα ασφαλισμένων και συνταξιούχων που είναι ανάπηρα με ποσοστό αναπηρίας τουλάχιστον 67%.\n– Οι πολύτεκνοι, των οποίων το ένα τουλάχιστον των τέκνων είναι ανήλικο ή σπουδάζει σε ανώτερες ή ανώτατες σχολές και έως το 24ο έτος της ηλικίας του ή είναι ανίκανο για κάθε βιοποριστική εργασία.\n– Οι δικαιούχοι συνταξης, λόγω ανικανότητας ή θανάου (κληρονόμοι) κατά την εκτέλεση του καθήκοντος, Αγωνιστές της Εθνικής Αντίστασης , καθώς και λογοτέχνες και καλλιτέχνες που δικαιούνται σύνταξη από το Δημόσιο.\nΠροηγούμενο άρθροΚρήτη: Παραδόθηκε ο συζυγοκτόνος στην Ιεράπετρα\nΕπόμενο άρθροΕπίθεση με βιτριόλι: Τι είπε η Έφη Κακαράντζουλα όταν οι αστυνομικοί χτύπησαν την πόρτα της


Μαμά: Ο αφανής ήρωας στο προσκήνιο - Κοινωνία | News 24/7\nΜαμά: Ο αφανής ήρωας στο προσκήνιο\nΠίσω από κάθε ολυμπιακό μετάλλιο υπάρχει μια δυνατή ανθρώπινη ιστορία. Μερικές φορές "γίνεται κινηματογράφος" και μετουσιώνεται σε ένα μεγάλο "Σε ευχαριστώ, μαμά!" (Pics + Video)\n28 Ιουνίου 2016 15:03\nΠώς φτιάχνεται ένας ολυμπιονίκης; Επιμονή, δουλειά, ταλέντο, πειθαρχία, δέσμευση, προπόνηση, διατροφή - όλα απαραίτητα.\nΑλλά… πώς φτιάχνεται ένας ολυμπιονίκης; Ποιος είναι ο πυρήνας από τον οποίο αντλεί δύναμη τις στιγμές που είναι έτοιμος να λυγίσει; Πάνω στο βατήρα, ένα δευτερόλεπτο πριν από την κατάδυση για την οποία μοχθούσε επί χρόνια. Μια ανάσα πριν από την «υποδοχή» του πιο καθοριστικού σερβίς. Την ώρα της αναμέτρησης με το φόβο.\nΕίναι οι στιγμές στις οποίες τα βιώματα που κουβαλά κανείς από πολύ νωρίς, τότε που χρειαζόταν «κάποιος άλλος δυνατός για να σε κάνει δυνατό», έρχονται και σε οπλίζουν. Κι επειδή στη ζωή μερικές φορές η πραγματικότητα είναι όμορφη σαν το σινεμά, η P&G, εταιρία που κατεξοχήν έχει στο επίκεντρο την οικογένεια, φροντίζει να αναδείξει με κινηματογραφικό τρόπο αυτές τις στιγμές, την πρώτη ύλη από την οποία κατασκευάζονται οι ολυμπιονίκες, με πρωταγωνιστή τη μαμά τους!\nΌπως μας εξηγεί η Ελένη Παπαδημητρίου, Διευθύντρια Εταιρικής Επικοινωνίας P&G Νοτιοανατολικής Ευρώπης, οι ιστορίες της καμπάνιας, εκφράζουν με οργανικό τρόπο τη φιλοσοφία της εταιρίας: «Για εμάς το σπίτι είναι στο επίκεντρο όλων και η κινητήριος δύναμη η μαμά. Θέλουμε να κάνουμε την καθημερινότητα αυτής της μαμάς πιο εύκολη, με προϊόντα που της κάνουν τη ζωή λίγο καλύτερη, για να είναι εκεί να στηρίξει τα μεγάλα και τα δυνατά, όπως είναι το έργο ενός αθλητή, που στην περίπτωση μας αντιμετωπίζει τη μέγιστη πρόκληση σε επίπεδο ολυμπιακών αγώνων».\nΗ συζήτησή μας γίνεται στο κτίριο της Ελληνικής Ολυμπιακής Επιτροπής, λίγο μετά την προσφορά προϊόντων της P&G σε αθλητές που θα συμμετάσχουν στους Ολυμπιακούς Αγώνες του Ρίο και στις οικογένειές τους. Η P&G συνεργάζεται με τη Διεθνή Ολυμπιακή Επιτροπή και πραγματοποιεί επιμέρους συνεργασίες με τις Εθνικές Ολυμπιακές Επιτροπές. «Για μας, αυτή η συνεργασία με την Ελληνική Ολυμπιακή Επιτροπή είναι κάτι πολύ σημαντικό», τονίζει η κυρία Παπαδημητρίου. «Σκεφτήκαμε μαζί να κάνουμε κάτι έμπρακτο, προσφέροντας καθημερινά προϊόντα στις οικογένειες των αθλητών.\nΤη σημασία της ενέργειας, που έρχεται σε μια δύσκολη οικονομική συγκυρία για τη χώρα μας, επισήμανε ο πρόεδρος της ΕΟΕ, Σπύρος Καπράλος, περιγράφοντας την έμπρακτη βοήθεια που αντιπροσωπεύει για τα μέλη της ελληνικής ολυμπιακής ομάδας και τις οικογένειές τους.\n"Η P&G στέκεται στο πλευρό της ελληνικής ολυμπιακής ομάδας και προσφέροντας αυτά τα προϊόντα, που είναι καθημερινής χρήσης για όλους τους αθλητές, τους βοηθάει έμπρακτα στις προσπάθειές τους", ανέφερε ο πρόεδρος της ΕΟΕ.\nΗ συγκεκριμένη δράση διαφέρει από τις συνηθισμένες χορηγίες στον χώρο του αθλητισμού. Υλοποιείται κάτω από ένα καινούργιο πρίσμα που κάνει «focus» στην ευρύτερη οικογένεια των αθλητών. Σε αυτό το πλαίσιο, κατά τη διάρκεια των αγώνων του Ρίο, θα είναι ανοιχτό το σπίτι της P&G: Ένας χώρος που θα δίνει τη δυνατότητα σε όλους τους ενδιαφερόμενους, στα μέλη των ολυμπιακών αποστολών και τις οικογένειές τους, να τον επισκεφθούν και να δεχθούν υπηρεσίες ομορφιάς. Κυρίως, όμως, να συναναστραφούν μεταξύ τους και να δημιουργηθεί ο δεσμός της κοινότητας.\nΣτη φετινή διοργάνωση, η Ελλάδα εκπροσωπείται από τον Λευτέρη Πετρούνια, το σπουδαίο αθλητή των κρίκων. Ο Λευτέρης είναι χαρούμενος για όλη αυτή την καμπάνια: «Είναι πολύ σημαντικό για εμένα που η P&G αναγνωρίζει τον ιδιαίτερο ρόλο της μητέρας ενός αθλητή», αναφέρει σε δήλωσή του. Η ομάδα της P&G εντυπωσιάστηκε από τον αυθορμητισμό με τον οποίο αντιμετώπισε εξαρχής τη συνεργασία: «Ένιωσε ότι δίνει φως στη μαμά του, στον αφανή αυτόν ήρωα και είναι σαν να την ευχαριστεί για όλη της την προσπάθεια και τη στήριξη όλα αυτά τα χρόνια. Τον ενθουσίασε η ευκαιρία να αναδειχθεί η μαμά του, να βγει μπροστά. Ήταν το σημαντικότερο πράγμα».\nΤο behind the scenes φιλμ που απεικονίζει στιγμές της καθημερινότητάς τους είναι ιδιαίτερα εύγλωττο για το δέσιμο που υπάρχει μεταξύ τους. Η δική τους ιστορία είναι το ίδιο δυνατή με τις ιστορίες των αθλητών που συμμετέχουν στις άλλες ταινίες της καμπάνιας. Εκείνη, η κυρία Σοφία, τον στήριξε χωρίς κουβέντα όταν απογοητεύτηκε και της ανακοίνωσε ότι θα σταματήσει. Ήταν δίπλα του ξανά όταν της ανακοίνωσε το restart.\nΚι ενσαρκώνει το πιο σημαντικό στήριγμά του όχι μόνο στα μεγάλα, αλλά και στα μικρά. «Καταπληκτική μαμά και, συγχρόνως, η μαμά της διπλανής οικογένειας», μας λέει η κυρία Παπαδημητρίου. «Πηγαία, απλή, αυθόρμητη. Και η μεταξύ τους χημεία απίστευτη. Στις συνεντεύξεις γελούν με τη ψυχή τους. Κοιτάζει ο ένας τον άλλον και το ευχαριστιούνται. Θα είναι εκεί, στο Ρίο, στην πιο μεγάλη στιγμή του Λευτέρη, γιατί για αυτόν θα είναι «ο δυνατός που θα τον κάνει δυνατό».\nΗ καμπάνια «Σ’ ευχαριστώ, Μαμά» της P&G ξεκίνησε το 2012. Η νέα εκδοχή της, σκηνοθετημένη από το γνωστό σκηνοθέτη του Hollywood Jeff Nichols, το έργο του οποίου περιλαμβάνει και την πρόσφατη ταινία «Ο Εκλεκτός της Νύχτας» (Midnight Special), εστιάζει στη μεγάλη αλήθεια: ότι η καθημερινή δύναμη των μαμάδων συνοδεύει τα παιδιά στις δύσκολες στιγμές της ζωής τους. Ακολουθεί την πορεία τεσσάρων μαμάδων και των παιδιών τους προς τους Ολυμπιακούς αγώνες, μέσα από μικρές και μεγάλες στιγμές, όπου η δύναμη της μαμάς αφομοιώνεται από τα παιδιά για να αντιμετωπίσουν με θάρρος τον μεγαλύτερο τους αθλητικό άθλο.


ΑΘΑΝΑΣΙΟΣ ΔΙΑΚΟΣ « Komianos's Blog\nΠΡΟΣΕΥΧΗ ΤΟΥ ΔΙΑΚΟΥ ΤΗΝ ΠΑΡΑΜΟΝΗ ΤΗΣ ΜΑΧΗΣ ΤΗΣ ΑΛΑΜΑΝΑΣ – ΠΟΙΗΜΑ ΤΟΥ ΑΡΙΣΤΟΤΕΛΗ ΒΑΛΑΩΡΗΤΗ\nΉτανε νύχτα. Τα βουνά, οι λαγκαδιές, τα δένδρα, οι βρύσες, τ’ αγριολούλουδα, ο ουρανός, τ’ αγέρι, στέκουν βουβά ν’ ακούσουνε την προσευχή του Διάκου. « Όταν η μαύρ’ η μάνα μου, εμπρός σε μιαν εικόνα, Πλάστη μου, μ’ εγονάτιζε με σταυρωτά τα χέρια καί μώλεγε να δεηθώ για κειούς, που το χειμώνα σα λύκοι ετρέχαν στα βουνά με χιόνια, μ’ αγριοκαίρια, για να μη ζούνε στο ζυγό, ένιωθα τη φωνή μου να ξεψυχάη στα χείλη μου, εσπάραζε η καρδιά μου, μου ετρέμανε τα γόνατα, σα νά ‘θελε η ψυχή μου να φύγη με τη δέηση από τα σωθικά μου. Ύστερα μούλεγε κρυφά να Σου ζητώ τη χάρη και να μ’αξιώσης μια φορά ένα σπαθί να ζώσω και να μην έρθη ο θάνατος να μ’ εύρη να με πάρη, πρίν πολεμήσω ελεύθερος, για Σέ πριν το ματώσω.\nΠατέρα παντοδύναμε, άκουσες την ευχή μου• μου φύτεψες μέσ’ στην καρδιά αγάπη, πίστη, ελπίδα, έδωκες μια αχτίδα Σου αθέρα στο σπαθί μου και μού’πες: Τώρα πέθανε για Με, για την Πατρίδα. Έτοιμος είμαι, Πλάστη μου! Λίγες στιγμές ακόμα και σβηώνται τ’ άστρα Σου για με. Για με θα σκοτειδιάση τ’ όμορφο γλυκοχάραμα. Θα μου κλειστή το στόμα, που εκελαηδούσε στα βουνά, στη ρεματιά, στη βρύση• Θα μαραθούν τα πεύκα μου. Αραχνιασμέν’ η λύρα, που μου ήταν αδερφοποιητή κι όπου μ’ εμέ στη φτέρη αγκαλιασμένη επλάγιαζε, τώρα θα μείνη στείρα καί στ’ άψυχο κουφάρι της θε να βογγάη τ’ αγέρι.\nΌλα τ’ αφήνω με χαρά, χωρίς ν’ αναστενάξω. Και τό’χω περηφάνεια μου, που εδιάλεξες εμένα αυτήν την έρμη την ποριά με το κορμί να φράξω. Ευχαριστώ Σε, Πλάστη μου! Δε θα χαθούν σπαρμένα και δε θα μείνουν άκαρπα τ’ άχαρα κόκκαλά μου. Ευλόγησέ τηνε τη γη, οπού θα μ’ αγκαλιάση και στοίχειωσε κάθε σπειρί από τα χώματα μου, να γένη αδιάβατο βουνό το μνήμα του Θανάση. Θέ μου! ξημέρωσέ τηνε την αυριανή τη μέρα! Θα μας θυμάτ’ η Αρβανιτιά και θα την τρώ’ η ζήλεια. Θα χλιμιντράνε τ’ άλογα, θα καίνε τον αγέρα με τ’ άγρια τα χνώτα τους γκέκικα καριοφίλια, θα γίνουν πάλι τα Θερμιά λαίμαργη καταβόθρα.\nΧιλιάδες ήρθαν θερισταί και Χάρος οργοτόμος, μουγκρίζουν, φοβερίζουνε, πως δε θα μείνη λώθρα σ’ αυτήν τη δύστυχη τη γη, φωτιά, δρεπάνι, τρόμος. Κι εμείς θα πάμε με χαρά σ’ αυτόν τον καταρράχτη. Επάνωθέ μας θά’σαι Σύ, και τα πατήματα μας θα νά’χουνε για στήριγμα τη φοβερή τη στάχτη, πώμεινε σπίθ’ακοίμητη βαθιά στα σωθικά μας. Δυνάμωσέ μας, Πλάστη μου! Για ν’ ακουστή στη Δύση, πως δεν απονεκρώθηκε και πως θ’ ανθοβολήση τώρα με τα Μαγιάπριλα ή δουλωμένη χώρα. Ευλογημέν’ η ώρα!».\nΈσκυψ’ ο Διάκος ως τη γη, έσφιξε με τα χείλη κι εφίλησε γλυκά γλυκά το πατρικό του χώμα.\nΈβραζε μέσα του η καρδιά και στα ματόκλαδά του καθάριο, φωτοστόλουστο, ξεφύτρωσ’ ένα δάκρυ…\nΧαρά στο χόρτο πώλαχε να πιη σε τέτοια βρύση. Πλαγιάζει ο λεονταρόψυχος! Τα νιάτα, η θωριά του, τ’ αστέρια βλέπουν με χαρά και κάπου κάπου αφήνουν κρυφά το θόλο τ’ ουρανού για να διαβούν σιμά του.\nΜοσχοβολάει τριγύρω του και τον σφιχταγκαλιάζει στον κόρφο της η άνοιξη, σα νά’τανε παιδί της. Χαρούμενα τα λούλουδα φιλούν το μέτωπο του. Χάνει με μιας την ασχημιά και την ταπεινοσύνη ο έρμος ο αζώηρος, η ποταπή η λαψάνα, γλυκαίνει το χαμαίδρυο, στου χαμαιλειού τη ρίζα αποκοιμιέται ο θάνατος και το περιπλοκάδι, που πάντα κρύβεται δειλό και τ’ άπλερο κορμί του αλλού στυλώνει το φτωχό, δυναμωμένο τώρα τρελλό, περηφανεύεται και θέλει να κλαρώση στ’ανδρειωμένο μέτωπο για ν’ ακουστή πως ήταν στη φοβερή παραμονή μια τρίχ’ απ’ τα μαλλιά του.\nΠλαγιάζει ο λιονταρόψυχος! Του ύπνου του οι ώραις όσο κι’αν φύγουν γρήγορα, μεσότοιχο θα γένουν ν’αποστομώσουν το θολό, τ’ αγριωμένο κύμα του χρόνου που μας έπνιξε. Μ’ εκείνην την ρανίδα πώσταξ’ από τα μάτια του θα ξεπλυθή η μαυράδα, που ελέρωνε της μοίρας μας το νεκρικό δεφτέρι. Ο Διάκος στο κρεββάτι του, ζωσμένος τη φλοκάτη, σαν αητός μες στη φωλιά, ολάκερο ένα γένος έκλωθ’ εκείνην την βραδιά. Όταν προβάλ’η μέρα, θα νάβγουν τ’ αητόπουλα με τροχισμένα νύχια, με θεριεμμένα τα φτερά, ν’αρχίσουν το κυνήγι… Πλάστη μεγαλοδύναμε! Αξίωσέ μας όλους, πριν μας σκεπάση η μαύρη γη, στα δουλωμένα πλάγια να κοιμηθούμε μια νυχτιά τον ύπνο του Θανάση!\n11 Ιουνίου, 2013 Posted by komianos | ΑΘΑΝΑΣΙΟΣ ΔΙΑΚΟΣ\t| 1 σχόλιο